Internet stvara zavisnost | Turizam za Vas i Nas : Tourism for you and us\nInternet stvara zavisnost\nU takvoj situaciji – kada je internet zaista uvek i stalno dostupan, pitanje je kako bi ljudi reagovali ako neko vreme ne bi imali pristup mreži – da li bi im laknulo što su ponovno „slobodni“ ili bi nastala panika zbog nemogućnosti provere elektronske pošte, Fejsbuka, Tvitera ili drugih stranica na internetu koje svakodnevno posećuju, preneo je radio „Slobodna Evropa“.\nNajnovije istraživanje kompanije Interspiriens koje je sprovedeno nad više od hiljadu ljudi (starosti izmedju 18 i 65 godina) u Velikoj Britaniji pokazalo je da je većina internetskih korisnika bliža ovom drugom scenariju pa se više od pola njih (53 odsto) oseća „uznemirenim“ ako ne mogu da odu na Internet, dok se njih 40 odsto oseća usamljeno.\nS druge strane, oko 23 odsto ispitanih kaže da bi se, kada ne bi imali vezu s internetom, osećali slobodno. Tokom projekta ispitanici je trebalo da izdrže 24 časa bez upotrebe bilo kakve tehnologije – neki ispitanici su taj dan opisali kao „najveću noćnu moru“, a jedan se ispitanik osećao „kao da su mu otkinute ruke“.\nVelik broj ljudi je „varao“ te, iako nisu odlazili na internet, gledali su TV ili su slušali radio, dok neki nisu želeli da ugase mobilne telefone već su ih samo utišali, za svaki slučaj.\nOvo istraživanje je pokazalo da ljudi sve više postaju zavisni od interneta, odnosno „digitalno zavisni“ te da je osećaj odricanja od interneta sličan osećaju odricanja od cigareta i alkohola.\nNakon toga, veliki broj njih je na svojim blogovima o utiscima o danu provedenom bez interneta napisalo da su se osećali napušteno i usamljeno, što, takođe, pokazuje znake zavisnosti.


Prve bežične bioničke oči, nova nada za slepe ljude\nAustralijski naučnici napravili su prve bežične bioničke oči koje bi potpuno slepim ljudima trebale omogućiti da vide obrise predmeta, boje pa čak i raspoloženja ljudi...\nMonash Vision system, koji je razvilo 60 stručnjaka sa instituta u Melburnu, sastoji se od para kamera koje se postavljaju na naočare slično kao u Guglovim naočarima i delu u mozgu koji je s njima bežično povezan. Čip preko elektroda stimuliše vizualni korteks u zadnjem delu glave, a mozak obrađuje podatke i pretvara ih u slike.\nNova tehnologija omogućiće će da slepi ljudi vide objekte kao nizove boja i tačkica koje će formirati oblike nalik na rojeve zvezda. Program za prepoznavanje lica omogućiće korisnicima da identificiraju ljude, a s novim uređajem biće kompatibilni i brojni drugi korisni softveri.\nTim u narednim mesecima planira da testira svoj izum, a prototip bi trebao biti lansiran u prvoj polovini 2014. godine. Ako testovi budu uspešni, tehnologija bi se već u narednim godinama mogla naći u širokoj primjeni.\nTransplantacija veštačke ruke prvi put u Evropi\nTableta za bežičnu dijagnozu oboljenja


Marin le Pen odbija da bude saslušana o aferi u Evropskom parlamentu – NovostiDana.rs\nMarin le Pen odbija da bude saslušana o aferi u Evropskom parlamentu\nFrancuska predsednička kandidatkinja ekstremne desnice Marin le Pen ponovila je danas da se neće odazvati policijskom pozivu da bude saslušana o aferi prevare njene stranke u Evropskom parlamentu.\nFrancuske vlasti pojačale su istragu u vezi sa optužbama da su članovi Le Penovljeve stranke Nacionalni front prevarili Evropski parlament za nekoliko stotina hiljada evra isplaćenih za posao koji nisu obavili.\n„Kada neko želi da se kandiduje za najvišu državnu funkciju, ne može da bude iznad zakona“, rekao je Frans pres premijer Francuske Bernar Kaznev reagujući na izjavu Marin le Pen.\nPredsednica ekstremno desničarske stranke u sredu je odbila da bude saslušana a danas je rekla da to ne želi dok je u toku predizborna kampanja za predsedničke izbore.\nMarin le Pen može da odbije salušanje jer je štiti imunitet kao poslanicu Evropskog parlamenta.\nIstražne sudije bi trebalo da traže ukidanje imuniteta od Evropskog parlamenta da bi Le Penova mogla da bude saslušana.\nTelohranitelj i šefica kabineta Marin Le Pen nedavno su privedeni u okviru iste istrage.\nPredsednica stranke Nacionalni front je odmah tada reagovala, navodeći da privodjenje njenih saradnika predstavlja „političku hajku“.\nMarin le Pen ranije je navela da namerava da podnese tužbu protiv Evropske službe za suzbijanje prevara kako bi osporila tvrdnje da su članovi njene stranke koristili saradnike za svoje političke aktivnosti, iako su oni na platnom spisku parlamenta.\nTo je samo jedna u nizu istraga koje ispituju poslovanje i finansije Narodnog fronta i bacaju senku na predsedničku kampanju Marin le Pen.


USVOJEN ZAKON Elektronski dokument konačno izjednačen s PAPIRNIM\n17.10.2017. 11:25 > 16:21\nSvim korisnicima biće omogućeno da preko svog mobilnog telefona koriste kvalifikovani elektronski potpis u transakcijama i elektronskoj komunikaciji, a elektronski dokument biće izjednačen sa papirnim, utvrđeno je Zakonom o elektronskom dokumentu, elektronskoj identifikaciji i uslugama od poverenja u elektronskom poslovanju, koji je danas usvojila Skupština Srbije.\nTo bi trebalo da omasovi primenu kvalifikovanog elektronskog potpisa koji će biti ekvivalent svojeručnom potpisu.\nDo sada je, zbog komplikovane procedure, svega 360.000 građana koristilo usluge elektronskog potpisa, odnosno pet odsto stanovništva.\nKvalifikovani elektronski potpis omogućiće potpuno sigurnost, bezbednost i visok stepen pouzdanosti, a zakonom su utvrđeni različiti postupci identifikacije.\nU zavisnosti od stepena rizika od zloupotreba i moguće štete, postojaće tri nivoa identifikacije - osnovni, srednji i visoki.\nSRPSKA NOĆNA MORA ODLAZI U ISTORIJU Plaćaćemo račune, dobijati dokumenta i potpisivati se MOBILNIM, ali ima jedna ZAČKOLJICA\nNovim zakonom biće uveden i elektronski pečat za pravna lica, a predviđeno je i formiranje elektronskog magacina za čuvanje dokumentacije. Pravna lica imaće elektronski pečat koji će istovremeno biti zamena za pečat i svojeručni potpis ovlašćenog lica zajedno, odnosno imaće punopravnu snagu.\nTo rešenje će omogućiti i povezivanje različitih informacionih sistema i institucija koje mogu da razmenjuju pečatirana elektronska dokumenta.\nSlanje takvih dokumenata biće sa većim stepenom pouzdanosti, jer elektronska dostava omogućava da se vidi tačno vreme slanja i prijema svakog dokumenta što je bitno za sudske i upravne postupke. Usluga kvalifikovane elektronske dostave je zamena za uslugu preporučene pošiljke, omogućava pouzdanost i sigurnost da će doći na adresu na koju je dokument i poslat.\nFormiranje elektronskog magacina za čuvanje dokumentacije je važno zbog privrede, ali će i dalje postojati obaveza čuvanja dokumenata u papirnom obliku.\nZakon, prema rečima predlagača, treba da omogući dalju modernizaciju javne uprave, a građanima da obezbedi lakši pristup uslugama javne vlasti, kao i da omogući prelazak na elektronsko poslovanje, da otkloni sve prepreke za brže efikasnije i jeftinije poslovanje, što je korist i za gradjane, privredu i javnu uprave.\nMatić: Zakon je osnova za unapređenje elektronskog poslovanja\nDržavni sekretar u Ministarstvu trgovine, turizma i telekomunikacija Tatjana Matić, pozdravila je donošenje Zakona o elektronskom dokumentu, elektronskoj identifikaciji i uslugama od poverenja u elektronskom poslovanju, koji je usvojila Skupština Srbije.\nOna je ocenila da taj zakon predstavlja regulatornu osnovu za unapredjenje i veću primenu elektronskog poslovanja i elektronske komunikacije, odnosno da će njime biti omogućeni pouzdana elektronska identifikacija i elektronska dostava, koje će imati istu pravnu snagu kao i potpis, pečat i podnošenje dokumenata u papirnoj formi.\nOvo je samo početak oslobadjanja od viška papirologije koja je do sada bila obavezna u komunikaciji i poslovanju izmedju građana, državnih organa i privrednih subjekata, sa više od stotinu propisa koji podrazumevaju korišćenje papirnih dokumenata. Sa druge strane, prelazak na elektronsku identifikaciju i upotrebu elektronskih dokumenata i dostave, omogućiće i bržu poslovnu komunikaciju i privredjivanje uopšte, kao i efikasniju javnu upravu, istakla je Matić u pianoj izjavi dostavljenoj medijima.\nNajavila je da će biti doneto i 17 podzakonskih akata kojima se definišu elektronska identifikacija, elektronska dostava i čuvanje dokumenata, potpis u klaudu i druge usluge od poverenja u elektronskom poslovanju, kao i uspostavljanje mreže pružalaca usluga od poverenja.\nOTKRIVAMO Ovako će izgledati državni stanovi od 500 evra po kvadratu\nTokom 2020. godine trebalo bi da bude završena gradnja 1.578 stanova za pripadnike bezbednosnih snaga u Srbiji, čija će maksimalna cena iznositi 500 evra po kvadratu, bez PDV-a. Kako saznaje "Blic", oko 17.000 pripadnika vojske, policije i BIA već je iskazalo interesovanje da preko države dođu do ovih nekretnina.\nPAKLENI PLAN RATNOG ZLOČINCA I SEKSUALNOG PREDATORA Šešelj na silu primio Jutku u stranku da bi ga MANDAT SAČUVAO OD ROBIJE


Radnički dočekuje Mačvu bez prisustva publike\nPočetak/Sport/Radnički dočekuje Mačvu bez prisustva publike\nFudbaleri Radničkog u subotu od 16 časova dočekuju Mačvu, u utakmici 26. kola Superlige Srbije. Odlukom Vlade Republike Srbije na utakmicama Superlige Srbije neće biti dozvoljeno prisustvo gledalaca na tribinama, zbog opasnosti od širenja koronavirusa, pa će tako i kapije stadiona Čair biti zaključane za ovaj susret.\nRadnički u ovaj meč ulazi kao šestoplasirani na tabeli sa 39 osvojenih bodova, dok je Mačva na poslednjem 16. mestu sa 13 bodova.\n„Pred nama je teška utakmica i ozbiljan protivnik. Mi smo u prošlom kolu protiv Partizana pokazali napredak, odigrali smo taktički dobar meč, ali moramo biti puno keativniji u fazi napada. Što se tiče odluke da se igra bez publike, mi to moramo da poštujemo i da se prilagodimo. Naravno da će biti drugačije, specifični su to uslovi, ali mi smo profesionalci i moramo da radimo svoj posao. Videli ste kakvu su utakmicu pre neki dan odigrali Valensija i Atalanta u Ligi šampiona bez publike i njihov odnos prema obavezama treba da nam bude primer. Nama je sutra potrebna pobeda kako bi ispunili naše ciljeve i daćemo sve od sebe da do nje i dođemo. Temeljno smo se pripremali prethodnih dana i sve je podređemo osvajanju tri boda. Neće nas zavarati pozicija Mačve na tabeli, to je ekipa koja ima kvalitet i kojoj su bodovi potrebni. Bićemo na maksimumu i od prvog minuta ćemo ih napasti“, rekao je Batak.\n„Kojić, Maslać i Milosavljević su se oporavili od povreda i biće u konkurenciji za startnu postavu. Ekipa koja je igrala protiv Partizana je opravdala očekivanja, a sa ovom trojicom bićemo još jači i imaćemo puno više opcija“, istakao je Batak.\n„Pohvale prijaju, ali mi još ništa nismo uradili. Neke prethodne partije su samo obaveza više da se mobilišemo, da budemo još bolji i da pokušamo da ostvarimo svih pet pobeda do kraja regularnog dela sezone. Još jednom ponavljam da sam zadovoljan igrom u defanzivi i na sredini terana, ali neke stvari u napadu ćemo morati da poboljšamo. Na kraju krajeva, fudbal se igra zbog golova“, završio je Radoslav Batak.\nBatak publika Radnički Superliga


Zlatko Seselj – Panorama Jahorine u akvarelu – BiHski – Istorija smucarskog sporta/ Gljive / Biciklizam/ Planinarstvo/ Alpinizam – History of Skiing – Mushrooms, Alpinism, Hiking\nPoljice se ne vidi iz ove perspektive).\nOva skica mu je posluzila da bi naslikao i veliku panoramu u ulju koja je kasnije bila podloga za izradu mape skijalista 1986. i drugih pratecih informativno propagandnih materijala. Primjetno je da su sve mape Jahorine nastale u zadnjih 36 godina radjene na potpuno istoj ovoj podlozi. Mapu smo stampali i na ski kartama Ski centra Jahorina- Bjelasnica-Igman.\n( U to vrijeme sve tri olimpijske planine su funkcionisale kao jedinstven skijaski centrar).\nPosted on 10 rujna, 2013 26 veljače, 2015 by vlatko slokarPosted in Ski centri, Vijesti\nPrethodno Previous post: Kako nastaje lavina ..\nSljedeće Next post: Edo, Redzo, Zalica, uspomene na ZOI’84.


Kurs Blokčejn tehnologije | BusinessAcademy\nBlokčejn tehnologije predstavljaju digitalnu bazu podataka, koju čine povezani blokovi koji sadrže različite informacije o digitalnim transakcijama. Prvom primenom ove tehnologije smatra se upotreba bitcoina kao jedne vrste kriptovaluta. Kriptovalute predstavljaju digitalnu verziju novca koja se takođe koristi u procesima razmene.\nU okviru izučavanja blokčejn tehnologija nezaobilazno je detaljno proučavanje kriptovaluta, zato što je i blokčejn istorijski nastao kao jedna komponenta sistema kriptovaluta (odnosno primarno bitcoin sistema). Takođe, svaki javni blokčejn mora da ima svoju kriptovalutu, pa su ova dva pojma zaista usko povezana. Izuzetak su privatne blokčejn tehnologije, ali pošto su retke i ne predviđa im se veliki uspeh, fokus će biti na javnim blokčejn tehnologijama.\nU prvom delu kursa imaćete prilike da čujete kako je nastao bitcoin, šta blokčejn tehnologije čini revolucionarnim, mogu li kriptovalute bez blokčejna i obrnuto, kako regulativa utiče na ceo ovaj proces, kao i šta nas u budućnosti očekuje iz oblasti kriptovaluta i kako će uticati na tržište. U drugom delu kursa imaćete priliku da čujete nešto više o tome šta možete raditi sa kriptovalutama, a šta sa tokenima, dobićete odgovor i na pitanja šta u stvari možemo raditi sa blokčejn tehnologijama i zašto ona toliko mnogo obećava, a tako malo se do sada desilo.\nOpis i cilj kursa Blokčejn tehnologije\nNa ovom kursu polaznici stiču osnovna znanja iz oblasti blokčejn tehnologija, upoznaju se sa pojmom i vrstama kriptovaluta, kao i sa ulogom i značajem ovog koncepta u savremenoj ekonomiji. Takođe, polaznici se upoznaju i sa perspektivama ovih tehnologija i trendovima razvoja. Ovaj kurs omogućava i priliku da se polaznici upoznaju sa blokčejn bezbednošću, blokčejn arhitekturom, kao i sa mogućnošću primene ovih tehnologija u svojstvu startup projekata.\nU kursu se kreće od objašnjavanja samog pojma novca i njegovih funkcija kao uvoda u dalji tok materije i adekvatnu pripremu za ostatak kursa. Nakon predstavljanja vrsta valuta, pristupa se predstavljanju bitcoina – objašnjavaju se pojam, nastanak i način njegove upotrebe kao novca. U nastavku se predstavlja takozvani „problem vizantijskih generala” i kako je blokčejn tehnologija poslužila kao rešenje ovog problema. U okviru objašnjavanja pojma blokčejna predstavljaju se i vrste ovih tehnologija (javni i privatni blokčejn).\nPosebno su predstavljeni i posrednici u ovom tipu poslovanja i problemi koji mogu nastati u vezi sa posrednicima, gde je poseban akcenat na bezbednosti. Zatim se polaznicima definišu i objašnjavaju najčešći pojmovi u vezi sa ovim tehnologijama, kao što su rudarenje, altcoin (druge vrste kriptovaluta), token, ICO i Fork. Precizno su objašnjeni i novčanici za ovu vrstu novca, njihov princip funkcionisanja i vrste koje postoje. Pred kraj prvog dela kursa objašnjene su berze i načini trgovanja ovim valutama na njima, kao i bezbednosni problemi koji se javljaju i alternative koje postoje u odnosu na berze.\nU drugom delu kursa detaljnije se pristupa mogućnostima ovih tehnologija i valuta, pa se tako izučavaju mogućnosti kriptovaluta, tokena i same blokčejn tehnologije. Posebno se obrađuju i oblasti primene blokčejn tehnologije, kako bi polaznici stekli širu sliku o njima. Cilj ovog kursa je da se polaznici upoznaju sa pojmovima kriptovaluta i blokčejn tehnologije kako bi i sami mogli da ih koriste i bave se kupovinom i prodajom u tom smislu. Kroz ovaj kurs polaznici stiču širu sliku o blokčejn tehnologijama, svrsi i mogućnostima koje pružaju.\nKurs Blokčejn tehnologije će vam odgovoriti na pitanja:\nKriptovalute su zapravo jedan od tipova novčanih valuta koje se koriste putem digitalnih kanala za kupovinu i prodaju na online tržištima. Kako bi se kontrolisalo kreiranje novih jedinica neke kriptovalute, tokom transakcija se koristi kriptografija za obezbeđenje i verifikaciju. Kroz ovu kriptografiju ostaju sačuvani svi podaci i o kupcu i o prodavcu za svaku digitalnu novčanu transakciju (odnosno adrese elektronskih novčanika kupca i prodavca). Pojam novčanika i njihove vrste takođe su posebno predstavljeni u ovom kursu. Korišćenjem kriptovaluta možete plaćati robe ili usluge, investirati i rudariti, a sve ove opcije detaljno su obrađene kroz kurs. Na ovom kursu izučićete pojam i vrste kriptovaluta i načine njihovog korišćenja.\nBitcoin (kod nas se pominje i kao bitkojn ili bitkoin) je najpoznatija i najzastupljenija vrsta kriptovaluta (odnosno digitalnih novčanih valuta). Ova valuta ima najviši nivo nezavisnosti od državnih i finansijskih institucija u smislu taksi, a ceo proces korišćenja ove valute potpuno je transparentan zahvaljujući blokčejn tehnologijama. Prednosti korišćenja bitcoina u odnosu na ostale valute (koje nisu kriptovalute) su brojne, poput nemogućnosti falsifikovanja, sigurnosti transakcije, ne može se oštetiti jer nema fizički oblik i deo je decentralizovane mreže. Do bitcoina se dolazi njihovom kupovinom redovnim novčanim valutama ili nekim drugim kriptovalutama, ili kroz proces razmene. Sve informacije o stanju sa bitcoinima svaki pojedinac nalazi na svom elektronskom novčaniku, o kojem će takođe biti više reči. Ovaj kurs pružiće vam direktan uvid u sve specifičnosti bitcoina kao kriptovaluta i razloge njihove najveće zastupljenosti.\nBlokčejn tehnologije (Blockchain) su zapravo baze podataka koje skladište informacije o različitim transakcijama obavljenim posredstvom interneta, u kojima se kriptovalute koriste kao sredstvo plaćanja. Određenim bezbednosnim sistemima i regulisanim načinom funkcionisanja ovih tehnologija obezbeđuje se maksimalna sigurnost za korisnike kriptovaluta. blokčejn sistemi postigli su toliki uspeh da i određene svetske kompanije pokušavaju da ovaj princip tehnologije primene u svom poslovanju kako bi svojim korisnicima garantovale sigurnost i brzu i efikasnu razmenu različitih tipova informacija. Na ovom kursu upoznaćete se sa pojmom i karakteristikama blokčejn tehnologija, kao i svih pojmova i termina koji su značajni za ovu oblast, kako biste stekli širu sliku.\n2. Šta je bitcoin i kada je nastao\n3. Bitcoin kao novac\n5. „Problem vizantijskih generala” i blokčejn kao rešenje\n6. Vrste blokčejna\n7. Potencijal za primenu blokčejn tehologije\n8. Pojmovi kod blokčejn tehnologija\n9. Elektronski novčanici\n11. Mogućnosti kriptovaluta, tokena i blokčejn tehnologije\n12. Oblasti primene blokčejn tehnologije


Foto: Ilustracija | "Gasprom" spreman da ulaže u Srpsku i da gradi gasovod\nSrna 16.09.2021 21:52\nBANJALUKA - Premijer Republike Srpske Radovan Višković je rekao da je poruka predstavnika ruskog "Gasproma" da ostaju pri stavu da su spremni da ulažu u Republiku Srpsku i da grade gasovod.\n"`Južni tok` ruskog gasovoda koji je izgrađen u nešto izmijenjenoj varijanti i koji je došao do Srbije ide sada prema Mađarskoj. Mi smo sada na potezu da uradimo krak koji će od Bijeljine ići prema Banjaluci, Prijedoru i Novom Gradu", rekao je Višković za RTRS.\nS obzirom da se radi o graničnoj liniji, kaže Višković, Savjet ministara, kada se za to steknu uslovi, treba da odredi kao kontakt tačku Bogatić, odnosno Novo Selo kod Bijeljine ili Pavlovića most gdje bi povezali Republiku Srpsku i Srbiju.\nVišković je naveo da je delegacija Vlade Republike Srpske tokom posjete Sant Peterburgu imala razgovore i u drugoj kompaniji u vezi sa izgradnjom gasne elektrane u Zvorniku dva puta po 32 megavata.\nPremijer Srpske je najavio da će ruski partneri ovih dana doći u Zvornik kako bi na licu mjesta snimili lokaciju za izgradnju gasne elektrane i dali tehničko rješenje u vezi sa tim.\nPredsjednik Vlade je naveo da je Republiku Srpsku prihvatljivo da "Gasprom" ima udio učešća u ovoj investiciji, jer bi na taj način Srpska bila obezbijeđena ruskim gasom po akcijskim cijenama.


Odličan trosoban stan u centru (rs-2091)\nProdaje se lep trosoban stan na odličnoj lokaciji u centru pored keja. Stan je površine 71,5 m2 i nalazi se na III spratu zgrade sa liftom. Sastoji se od ulaznog hodnika, dnevnog boravka, dve spava�...\nNovogradnja na Paliluli sa PDV-om (rs-2090)\nProdaju se stanovi u novogradnji na Paliluli, sa povraćajem PDV-a. Zgrada se nalazi u blizini Paliluske pijace u mirnom kraju, na svega 15ak minuta hoda do centra grada i na samo par minuta hoda od �...\nOdličan trosoban stan u centru ( rs-2091)\nProdaje se lep trosoban stan na odličnoj lokaciji u centru pored keja. Stan je površine 71,5 m2 i ...\nNovogradnja na Paliluli sa PDV-om ( rs-2090)\nProdaju se stanovi u novogradnji na Paliluli, sa povraćajem PDV-a. Zgrada se nalazi u blizini Palil...\nOdličan trosoban stan u centr... ( rs-2091)\nNovogradnja na Paliluli sa PDV... ( rs-2090)


Demonstranti u Istanbulu, 2. jun 2013.\nDesetine hiljada ljudi se i u nedelju okupilo na istanbulskom trgu Taksim, Ankari i drugim većim gradovima. Protesti koji su započeli pre nekoliko dana zbog planova za preuređenje istanbulskog parka u tržni centar prerasli su u antivladine demonstracije.\nOvo su najveće demonstracije u poslednjih 10 godina u Turskoj u kojima je, prema zvaničnim podacima, više od 1.700 ljudi privedeno u 67 gradova, a stotine povređeno, navodi BBC.\nMinistar unutrašnjih poslova Muamer Guler rekao je da je većina uhapšenih puštena, dok će protiv drugih biti podignuta optužnica. Organizacija Amnesty International (AI) tvrdi da je dvoje ljudi ubijeno, a više od 1.000 povređeno, ali ovi podaci nisu potvrđeni. AI je osudila Tursku zbog upotrebe suzavca.\nU delovima Istanbula i Ankare demonstranti su u nedelju tokom dana palili vatre i sukobljavali se sa policijom, ali agencije javljaju da je situacija mirnija nego prethodnih dana.\nNa protestu u Ankari policija je bacila suzavac i upotrebila vodene topove kako bi sprečila demonstrante u pokušaju da se približe kancelariji premijera.\nHiljade ljudi u Istanbulu je u subotu uveče slavilo povlačenje policije sa Trga Taksim u centru grada sa kog je policija prethodno u petak i subotu suzavcem i vodenim topovima rasterivala demonstrante, nezadovoljne zbog planova vlade da poseče stabla u parku Gezi i na izgradi tržni centar.\nTurski premijer Redžep Tajip Erdogan je izjavio da centralni gradski trg nije mjesto za "divljanje ekstremista" i da će planovi rekonstrukcije parka biti realizovani bez obzira na proteste. On je priznao i da je upotreba suzavca protiv demonstranata bila greška.\n"Nažalost, bilo je grešaka u delovanju policije, posebno što se tiče upotrebe suzavca. Kada su protesti prešli okvire razuma i država je to isto uradila", rekao je Erdogan.\nOn je u nedelju odbacio kritike da je autoritaran lider i okarakterisao demonstrante kao ekstremiste.\n"Ukoliko oni zovu nekog ko služi narodu 'diktatorom', onda nemam šta da kažem. Moja jedina briga je da služim narodu", rekao je Erdogan.\nTurski premijer je takođe kritikovao i društvene mreže nazivajući ih "prokletstvom" i "ekstremnom verzijom laži".\n"U poslednjih 48 sati učestvovao sam u protestima u različitim delovima Istanbula. Na ulicama su različiti ljudi sa svojim porodicama do svitanja i protestuju protiv premijera i njegovih planova za Trg Taksim. Što više policija upotrebljava neprimerenu silu na bezopasnim ljudima, to više građani postaju ujedinjeni", kaže za RSE jedan od demonstranata Yalin Yuregil.\nTurski mediji slabo izveštavaju o demonstracijama, pa su društvene mreže postale gotovo jedini izvor informacija.\n"Još jedno razčaranje za građane Turske je to što turski mediji ne prenose situaciju sa protesta. Televizijski kanali prikazuju dokumentarce, emisije o kuvanju i slično", navodi Yuregil.\n(VIDEO: Incidenti tokom na protestima u Istanbulu, 31. maj 2013.)\nGradonačelnik Istanbula Kadir Topbaš pokušao je da smiri tenzije rekavši lokalnoj televizijskoj stanici da su "naučili lekciju" i izrazio žaljenje što "ljudi nisu bili dovoljno informisani" o planu za Gezi park, prenosi BBC.\nVisoka predstavnica EU za spoljne poslove i bezbednost Ketrin Ešton pozvala je sve strane u Turskoj na umerenost.\nU njenom saopštenju je izražena "zabrinutost i tuga zbog upotrebe nesrazmerne sile od strane policije" na protestima u Istanbulu i drugim gradovima u Turskoj.\nNemiri u Turskoj izbili su nakon višednevnih protesta zbog planova za preuređenje parka u Istanbulu, ali su nakon pokušaja policije u petak da demonstrante rastera vodenim topovima i suzavcem, prerasli u antivladine proteste i proširili se na druge gradove.\nSvetski mediji javljaju da su mnogi ljudi u Turskoj nezadovoljni vladom za koju kažu da želi da im oduzme lične slobode.


ROĐENI STE IZMEĐU DVA ZNAKA: Koliko prelaz između astroloških carstva utiče na karakter? – Nadlanu.com\nROĐENI STE IZMEĐU DVA ZNAKA: Koliko prelaz između astroloških carstva utiče na karakter?\nObjavljeno 13. juna 2018. / 17:15:46\nTih pet dana predstavljaju jednu vrstu granice, i značenje odlazećeg i dolazećeg znaka prave svoje zanimljive kombinacije... Osobe rođene na prelazu znakova vrlo često imaju osećaj da nisu ni blizu onoga što čitaju o sebi u dnevnim novinama. Na primer, ako ste rođeni 20. marta, niste sigurni da li da čitate horoskop za Ribu ili Ovna, a najčešće osobe rođene na prelasku između dva znaka imaju karakteristike i jednog i drugog. U nastavku teksta pročitajte šta ste u horoskopu ukoliko ste rođeni između dva astrološka carstva.\nhoroskophoroskopski znacihoroskopski znakkarakter


Meritum – Page 2\nILM trening u MUP-u Srbije organizovan je u saradnji sa misijom OEBS – Organizacijom za evropsku bezbednost i saradnju, u Beogradu. Uvodni sertfikat za menadžment, ILM – Instituta za liderstvo i menadžment, jedne od najčuvenijih institucija u Evropi sa profesionalno obrazovanje lidera i menadžera, održan je od 14. do 24. decembra 2009 godine. Predavanja su […]\nMUP Srbije u saradnji sa OEBS – Organizacijom za evropsku bezbednost i saradnju, sa sedištem u Beogradu, potvrdili su održavanje treninga za menadžere po čuvenom i standardizovanom programu ILM iz Londona. Menadžment trening se održao u Beogradu od 14. do 24. decembra 2009. za Uvodni sertfikat za menadžment, ILM – Instituta za liderstvo i menadžment, […]\nSeminar o strateškom planiranje za srednji i viši nivo menadžera MUP-a Srbije održan je od 28. oktobra do 3. novembra 2009. godine u Beogradu. Prvi seminar na istu temu održan je u novembru 2007. godine. Oba seminara su organozivana uz pomoć i saradnji sa Organizacijom za evropsku bezbednost i saradnju – OEBS sa sedištem u […]\nUprava policije Crne Gore u saradnji sa OEBS – Organizacijom za evropsku bezbednost i saradnju, sa sedištem u Podgorici, organizovali su trening za srednji i viši menadžerski nivo iz oblasti menadžmenta. Program Uvodna diploma za menadžment, ILM – Instituta za liderstvo i menadžment, jedne od najčuvenijih institucija u Evropi sa profesionalno obrazovanje lidera i menadžera, […]


Makron: S Tuskom odmah počinjem rad na obnovi EU - European Western Balkans\nDonald Tusk i Emanuel Makron; Foto: Tanjug / Stephane de Sakutin / Pool photo via AP\nPARIZ – Francuski predsednik Emanuel Makron izjavio je danas da će odmah početi da radi sa predsednikom Evropskog saveta Donaldom Tuskom na obnovi Evropske unije kojoj je, ocenio je, potrebna nova i ambiciozna politika.\n“Duboko verujem u obnovu Evrope”, rekao je Makron novinarima pre nego što je započeo večeru sa Tuskom dodajući da računa mnogo na Tuska i njegovo liderstvo u nastavku obnove bloka.\nS druge strane, Tusk je rekao da je u Pariz došao sa jednostavnom porukom, preneo je Rojters.\n“Evropi je potrebna vaša energija, imaginacija i hrabrost i kad kažem Evropa ne mislim na institucije, već na milione Evropljana koji vašu pobedu vide kao znak nade. Nade za Evropu koja štiti, pobeđuje i gleda ka budućnosti”, poručio je Tusk.\nDonald TuskEmanuel MakronEvropska unijaFrancuska\nMogerinijeva pozvala premijere sa Zapadnog Balkana na sastanak\nEvropska komisija kaznila Fejsbuk sa 110 miliona evra


RTCG - Radio Televizija Crne Gore - Nacionalni javni servis :: Politika :: Najširi dijalog o ključnim temama za put CG u EU\nVLADA INICIRA 04. 02. 2020. 08:10 >> 18:34 17\nVlada će inicirati najširi politički i društveni dijalog na teme od ključnog značaja za uspješno okončanje procesa naše evropske integracije, odlučeno je juče popodne na 155, tematskoj sjednici kojom je predsjedavao premijer Duško Marković.\nPolazeći od čvrstog opredjeljena Crne Gore da postane članica Evropske unije, što predstavlja naš vitalni državni prioritet i interes koji nema alternativu Vlada ukazuje da je pred nama najizazovnija, finalna faza pregovora o članstvu.\n"Kao lider u procesu, Crna Gora ima naročitu odgovornost da nastavi uspješno da savladava obaveze iz evropske agende", navodi se u saopštenju Vlade.\nEvropska komisija će, kako se dodaje, vrlo brzo predstaviti novi modalitet pregovora, koji, iako će se odnositi prvenstveno na one zemlje koje još nijesu započele ovaj proces, pruža dodatnu šansu za to.\n"Crna Gora mora da uloži sve svoje političke, društvene i institucionalne kapacitete, kao država i društvo u cjelini, da zajedničkim snagama postigne dogovor i iznađe politički konsenzus oko pitanja evropske integracije. Sadašnji društveni i politički kontekst diktira dodatnu odgovornost prema građanima – upravo da različiti stavovi u vezi sa drugim pitanjima ne bi zasjenili naš jedinstveni evropski kurs", navodi se u saopštenju.\nIz Vlade Crne Gore, ističu da su potpunosti posvećeni svakom modelu koji treba da obezbijedi uslove da do toga dođe.\n"Dakle, Crna Gora ima snage i kapaciteta da se, u izbornoj godini, u presudnom trenutku za dalju dinamiku naše integracije, okupi oko evropskog cilja. Prvi i najvažniji korak u tom pravcu je jačanje međusobnog povjerenja kroz nastavak političkog i najšireg društvenog dogovora o uslovima za izbore, koji su direktno vezani i za našu evropsku agendu", kazali su iz Vlade.\nU tom cilju, kao grana vlasti sa najviše funkcionalnog uticaja, ali i sa najviše odgovornosti za ukupno stanje u društvu, Vlada, kako je saopšteno, iskazuje potpunu spremnost i otvorenost za razgovor o svim pitanjima od suštinskog značaja za naš demokratski razvoj.\n"Želimo da taj dijalog što prije otpočnemo sa svim akterima političkog i društvenog života koji dijele evropski cilj, zaključeno je na tematskoj sjednici", navodi se u saopštenju.\nVlada je ovlastila premijera Duška Markovića da o Inicijativi obavijesti sve relevantne političke i društvene aktere.\nDuško Marković Crna Gora - EU Vlada Crne Gore


Umesto što me ocenjuje, veliki poznavalac “povijesti” Miro Kovač neka potraži u arhivama naslove iz hrvatske štampe 1918. pa će se uveriti šta je istina.\nOvako je za “Novosti” šef srpske diplomatije Ivica Dačić odgovorio na reči predsednika Odbora za spoljnu politiku Sabora da “srpska vojska nije došla u Dalmaciju 1918. da spase Hrvate, već da osigura veliku Srbiju” i da ministar spoljnih poslova Srbije “manipuliše, ne zna istoriju i mora na popravni”.\nInače, decembra 1918. splitski dnevnik “Novo doba” (kasnije “Slobodna Dalmacija”) na naslovnoj strani je objavio da je u Split ušla srpska vojska da su građani klicali “Dobro došli, braćo”. Među okupljenim Splićanima bilo je mnogo navijača Hajduka koji su vikali: “Živela srpska vojska, živela Jugoslavija”. Tadašnji glavni urednik Vinko Kisić, atmosferu u danima propasti Austrougarske opisao je kao “delirijum oduševljenja”.\nTagovi: Hrvatska Split Srbija


Zrenjaninci slavili sa kadetskom i seniorskom reprezentacijom Srbije\nMesec jul je za igrače bejzbola u Srbiji rezervisan za reprezentativne nastupe. Nakon uspešnog nastupa pionirske ekipe Srbije u Italiji (Castions delle Mura) i osvojenog 3.mesta na tom velikom turniru, usledila su još dva velika sportska događaja.\nIvan Milin (kleči drugi sa desna), Uroš Bursać (stoji četvrti sa leva).\nPrvo je u Beogradu, od 8-10.jula 2016.godine održan Balkanski kup U15, međunarodni turnir na kojem su učestvovale ekipe Slovenije, Hrvatske, Mađarske i Srbije. Na bejzbol terenu na Adi, odigrano je 8 zanimljivih utakmica. Kadetska reprezentacija Srbije, uspela je da nadigra svoje vršnjake iz Slovenije i Hrvatske, ali je ekipa Mađarske ipak bila prejaka za naše kadete. Konačan poredak je bio: 1.Mađarska 2.Srbija 3.Hrvatska 4.Slovenija.\nUspeh naših igrača je veći, jer je za Mađarsku, zbog zauzetosti kadetskog tima, igrala praktično njihova juniorska reprezentacija pojačana sa nekoliko seniora. Dva člana Bejzbol kluba “Bečkerek“ iz Zrenjanina, su igrala za kadetsku reprezentaciju Srbije na ovom turniru: Ivan Milin i Uroš Bursać.\nVladimir Saravolac (kleči treći sa desna), Marko Marjanović (stoji treći sa leva).\nPotom, od 25 – 30. jula, u Ljubljani je održan kvalifikacioni turnir Evropskog prvenstva “C“ grupe. Seniorske ekipa Srbije, nakon dvonedeljnih priprema u Beogradu, i pet teških utakmica, uspela je da osvoji ovaj važan turnir. Nije počelo dobro za našu ekipu, porazom od Finske, ali su potom pobeđene Norveška (21-3) i Irska (9-6). Konačno, u finalu, pred punim tribinama, savladana je domaća Slovenija (6-2), silno motivisana da osvoji turnir. Ovim uspehom, Srbija se vratila u “B“ grupu Evropske bejzbol federacije, i postigla je najveći reprezentativni uspeh još od 2004.godine, kada je igrala polufinale “B“ grupe.\nZa seniorsku reprezentaciju Srbije, igrala su dva člana Bejzbol kluba “Bečkerek“ iz Zrenjanina, Vladimir Saravolac i Marko Marjanović. Saravolac već treću sezonu standardni član reprezentacije, igrao je na poziciji čuvara druge baze i bio četvrti udarač ekipe sa 6 hitova i 2 postignuta poena. Mladi bacač Marko Marjanović, rođen 2000.godine, je prvi put pozvan u reprezentaciju, i za njega su pripreme, boravak u Sloveniji i rad sa starijim igračima, bile veliko iskustvo. Imao je jedan kvalitetan nastup, ali se njegove prave igre očekuju u godinama koje dolaze.\nBejzbol reprezentacija Srbije prva u Novom Sadu, uz veliki doprinos igrača Bečkereka\nBečkerek drugi u Srbiji, Đukić najbolji odbrambeni igrač\nTrofej Beograda ponovo pripao Bečkereku\nZrenjaninci doneli medalje iz Varaždina\nTagovi BejzbolBejzbol klub beckerek\nBronza na turniru u bejzbolu u Italiji\nUčili bejzbol od Amerikanaca u Mrčajevcima\nRaspored projekcija u bioskopu Cinema od 05-07.08.2016.\nMezoterapija tela na popustu do kraja avgusta


Obeležen početak „twining“ projekta | ATS\nU Privrednoj komori Srbije (PKS) je u sredu, 13. novembra 2013. godine, obeležen početak „twining“ projekta, koji finansira Evropska unija (EU) – „Uspostavljanje sistema za monitoring, izveštavanje i verifikaciju neophodnog za uspešnu implementaciju sistema trgovine emisijama EU“.\nKao zemlja kandidat i potpisnica Okvirne konvencije Ujedinjenih nacija o klimatskim promenama i Kjoto protokola, Srbija se obavezala da će ulagati napore u cilju smanjenja emisija gasova sa efektom staklene bašte (GHG). Sprovođenje i primena paketa propisa EU u oblasti klime i energije, a naročito učešće u sistemu trgovine emisijama EU, predstavlja suštinu strategije Republike Srbije u borbi protiv klimatskih promena. Ovim projektom, čija je vrednost milion eura, će se pružiti pomoć Ministarstvu energetike, razvoja i zaštite životne sredine u uspostavljanju pravnog osnova i administrativnih kapaciteta za uvođenje sistema za monitoring, izveštavanje i verifikaciju emisije gasova sa efektom staklene bašte za oko 130 velikih srpskih preduzeća. Uvođenje ovog sistema je preduslov za buduću primenu evropskog sistema za trgovinu emisijama (EU ETS). Kada bude bio uspostavljen, sistem trgovine emisijama EU će pružiti podsticaj kompanijama za ulaganje u tehnologije praćene niskim emisijama gasova sa efektom staklene bašte, obezbediće razvoj i povećanje zaposlenosti uz povećanje konkurentnosti na evropskom i svetskom tržištu. Povećanje tačnosti monitoringa emisija gasova sa efektom staklene bašte jedan je od ključnih koraka neophodnih za planiranje i postizanje smanjenja emisija gasova sa efektom staklene bašte.\nTim od 40 eksperata iz Francuske, Nemačke i Austrije će raditi sa našim stručnjacima i razmenjivati znanja i približiti im najbolju praksu u ovoj oblasti. Nemački eksperti će pružiti pomoć u oblasti zakonodavstva, austrijski u oblasti metodologije, a francuski eksperti će pružiti pomoć u oblasti organizacije plana monitoringa.\nBudući da obim multilateralnog sporazuma, koji akreditaciona tela potpisuju sa Evropskom organizacijom za akreditaciju (EA MLA), sada uključuje i akreditaciju GHG verifikatora i da je plan da se prva kolegijalna ocenjivanja akreditacionih tela, koja akredituju GHG verifikatore, održe do juna 2014. godine, važno je naglasiti da će kapaciteti pomenutog projekta biti usmereni i na unapređenje rada Akreditacionog tela Srbije kada je reč o akreditaciji GHG verifikatora. Pomoć od projekta u ovoj oblasti će ATS dobiti od Akreditacionog tela Austrije (Akkreditierung Austria) u okviru aktivnosti Radne grupe 4 projekta.\nNa sajtu Ministarstva energetike, razvoja i zaštite životne sredine će blagovremeno biti postavljane informacije o aktivnostima projekta www.merz.gov.rs, a kontakt osoba u Ministarstvu je Danijela Božanić, šef Odseka za klimatske promene.


Centar za unapređenje životne sredine raspisao je nacionalni konkurs za uređenja gradskih krovova i urbanih džepova.\nPredaja konkursnih radova je do 15.05.2014.\nCentar za unapređenje životne sredine obaveštava mlade stručnjake i studente da do 15. maja ove godine mogu prijaviti svoja idejna rešenja na temu uređenja gradskih krovova i urbanih džepova, za učestvovanje na nacionalnom konkursu „Arhiton“.\nKonkurs ima dve eliminacione runde. U prvoj rundi, stručni Žiri će izabrati do 20 najboljih idejnih rešenja u obe kategorije. U drugoj rundi, 05. juna u Domu omladine Beograda, autori izabranih radova će prezentovati svoja idejna rešenja žiriju i publici. Na osnovu kriterijuma konkursa, žiri će izabrati pobednike u obe kategorije, nakon čega će biti održana ceremonija dodele nagrada koje je obezbedila kompanijaLenovo.\n„Namera Centra za unapređenje životne sredine je da, kroz konkurs i projekat, promoviše primenu savremenih tehničko-tehnoloških rešenja i napredne koncepte u ozelenjavanju urbanih lokacija kako bi se povećao adaptivni kapacitet lokalnih urbanih zajednica, ali i unapredilo znanje i iskustvo mladih stručnjaka u borbi protiv klimatskih promena“, kaže izvršni direktor Centra za unapređenje životne sredine Ivana Jovčić.\nRaspis i pravilnik konkursa\nFormu u kojoj se predaje idejno rešenje


Beta 4. maja 2017. 13:10\nIzvršni direktor Centra za slobodne izbore i demokratiju (Cesid) Bojan Klačar izjavio je danas da su protesti „Protiv diktature“ pokazali da su mladi nezadovoljni političkim sistemom u Srbiji i strankama, i da ne veruju većini političara.\n„To je najvažnija poruka koju bi trebalo da na pravi način iščitaju i vlast i opozicija, jer je ona mnogo veća i snažnija od zahteva koje su oni (demonstranti) izneli“, rekao je Klačar agenciji Beta.\nUpitan da li će politički akteri učiniti nešto kao odgovor na nezadovoljstvo koje gradjani iskazuju na protestima, Klačar je kazao da u to „iskreno ne veruje“, i da je glavna poruka protesta – da su gradjani nezadovoljni, pala u drugi plan zbog zahteva koje su učesnici izneli.\n„Sada već imamo problem brojnosti na protestima i većina političara se neće duboko baviti suštinom protesta. Verujem da većina njih priželjkuje da se oni završe i da se kroz nekoliko meseci vrate izbornoj kampanji, jer nas očekuju izbori u Beogradu“, rekao je Klačar.\nUpitan da li protesti „Protiv diktature“ i protesti zbog rušenja u Savamali mogu da imaju uticaj na beogradske izbore, on je rekao da mogu, ali da je pitanje šta će opozicija učiniti s tom energijom i da li će uračunati zahteve demonstranta.\n„Opozicioni kandidati su bolje stojali u Beogradu nego u nekim drugim sredinama. Ako to povežemo s činjenicom da su postojali protesti koji su bili obimni za jednu mladu generaciju i da Inicijativa ‘Ne(da)vimo Beograd’ već u kontinuitetu može da napravi velike proteste, to ne može a da ne utiče na izbore“, rekao je Klačar.\nProtesti „Protiv diktature“ održavaju se svakodnevno od 3. aprila. Protesti su pokrenuti preko Fejsbuka zbog nezadovoljstva izbornim rezultatima i pobedom premijera Aleksandra Vučića u predsedničkoj trci.


Vučić odgovorio Milanoviću: On je veliki prijatelj Srbije, samo mu ja smetam | Novi.ba\nVučić: Odbio sam prijedlog za rješenje situacije na Kosovu Vučić na primjeru sa pomorandžama objasnio “barbarske trikove Prištine”\nObjavljeno:21.09.2021 - 14:49\nNaime, Milanović je istakao da je Vučić "bio jedan od najistaknutijih ratnih huškača devedesetih".\n"Ja ga razumijem, on je veliki, iskreni prijatelj Srbije. Čezne da vidi Srbiju u Evropskoj uniji. Smetam mu ja. Riješit ćemo taj problem, tako da će Milanoviću biti mnogo lakše. Ali to ne mijenja činjenicu da će Srbija prestići Hrvatsku", rekao je Vučić.\nOn je rekao da neće odgovarati na Milanovićeve "niske i plitke uvrede".\n"Da ga vrijeđam, ne pada mi na pamet. On je izbor građana Hrvatske i on je time njihova slika i prilika. Tako da ja, taj narod da vrijeđam, ne pada mi na pamet", kazao je predsjednik Srbije u obraćanju medijima poslije sjednice Vijeća za nacionalnu sigurnost Srbije posvečene Kosovu.\nPodsjetimo, predsjednik Zoran Milanović je u New Yorku na predavanju na Univerzitetu Columbia govorio o predsjednika Srbije Aleksandru Vučiću. Milanović je rekao da je za Srbiju "prepreka" i "najteže" to što je predsjednik Vučić "bio jedan od najistaknutijih ratnih huškača devedesetih".


Karate klub „Požarevac 92“ najuspešniji klub Unije u 2018. godini - Hit Radio Pozarevac\nU nedelju 9. decembra u beogradskoj Hali Sportova „Ranko Žervica“ održan je završni turnir Srpske karate Unije u ovoj sezoni pod nazivom „Trofej Unije 2018“. Karate Klub „Požarevac 92“ je proglašen za najuspešniji klub Unije u 2018. godini.\nBane Dmitrović, sportski direktor Srpske karate Unije, dobio je priznanje za značajan doprinos u radu i razvoju organizacije, ali mu je i predsednik SKU Marko Nicović uručio prestižno zvanje u karateu - 5. DAN.\nKarate Klub „Požarevac 92“ je proglašen za najuspešniji klub Unije u 2018. godini, dok su Ana Avdalović, David Nešić, Petar Avdalović, Miljana Paunović, Marta Stefanović, Luka Gomiršek i Aleksandar Antanasijević proglašeni za najuspešnije pojedince SKU u svojim uzrastnim kategorijama.\nNa ovom takmičenju obeležena su dva veoma značajna jubileja 50 godina postojanja Karate Kluba „Novi Beograd“ i 20 godina uspešnog rada Srpske karate Unije.


Dobrica Veselinović: Vesić i naprednjaci dobili crveni karton u Beogradu! | Vestinet.rs\nPočetna AKTUELNO\tDobrica Veselinović: Vesić i naprednjaci dobili crveni karton u Beogradu!\nAktivista Inicijative Ne davimo Beograd, Dobrica Veselinović rekao je da će ta organizacija izaći na naredne izbore pod uslovom da dođe do razdvajanja izbora na lokalnom nivou od predsedničkih i parlamentarnih.\n„Čak i u ovako teškoj situaciji opozicija može do pobede u Beogradu ukoliko izadje u više kolona koje će ponuditi ljudima da glasaju za nešto u šta veruju“, kazao je on.\n„Na nacionalnom nivou to je svakako i grupacija oko Gradjanskog fronta, a na lokalnom nivou, različite grupe gradjana i organizacije koje su aktivne od Padinske skele, Obrenovca, Lazarevca, preko novobeogradskih blokova, Karaburme, Vidikovca, Rakovice, Voždovca i svih ostalih krajeva Beograda“, naveo je on.\nVeselinović je rekao da NDMBGD neće praviti predizborne koalicije s ljudima i organizacijama koje su saradjivale sa Srpskom naprednom strankom (SNS) i imale odlučujuću ulogu u „pljačkanju javnih i prirodnih resusa i doprinele siromašenju gradjana i unižavanju institucija i demokratije“.\nUpitan na koji način opozicija može da „mobiliše“ apstinente da izadju na glasanje, Veselinović je kazao da je pored dobrih ideja neophodan i svakodnevni rad na terenu.\n„Ukoliko i drugi budu radili isto, pobeda je moguća jer Beograd ne želi ni naprednjake ni Gorana Vesića.\nNaravno, preduslov je da se izborimo za bolje izborne uslove i više medijskih sloboda“, ocenio je on.\n„Zato smo se i organizovali u Inicijativu Ne davimo Beograd i zahtevamo da se moć odlučivanja o razvoju našeg grada vrati onima koji u njemu žive i rade.\nGradjani moraju da iznesu sistemske promene u našem društvu i u tom zadatku nam trebaju svi. Niko neće osloboditi naše gradove i našu zemlju do nas samih“, naveo je on.\n„Navešću samo jedan primer, gradjani kada vide ekipe Gradskog zelenila, odmah krenu da nas zovu jer misle da će doći do seče nekog drveća“, naveo je on.\nPrema njegovim rečima, nedopustivo je to što se u vreme pandemije gradonačelnik Beograda lekar Zoran Radojičić „prosto sakrio i pravio da se ništa ne dešava umesto da se bori za živote i zdravlje Beogradjana“.\n„Ako bih morao da pogledam šta je pozitivno to je da se konačno krenulo u rešavanje problema kanalizacije u Krnjači, ali i to ide sporo i upitno je kada će biti gotovo te koliko će kvalitetno biti uradjeno“, ocenio je Veselinović.\n„Nažalost već godinama se ulažu veliki napori od strane korumpirane političke elite da se svetlost koju je Beograd nekada bacao daleko – ugasi“, rekao je.\nNa pitanje šta Beogradu danas najviše nedostaje, Veselinović ističe „solidarnost i ljubav prema gradu“.\n„Briga prema njegovim stanovnicima, zajedničkim resursima i prirodnim dobrima. Nedostaje da se pamet i znanje iskoriste kako bi nam svima bilo bolje“, kazao je on.\n„Kako je ekologija i očuvanje životne sredine jedan od stubova naše politike, odmah bi krenuli sa stvarnim merama za smanjenje zagadjenja u gradu, i borbom protiv zagadjenja Dunava i Save“, naveo je on.\nVeselinović kaže da bi kao gradonačelnik započeo implementaciju plana „od kuće do posla za 30 minuta“.\n„Otvorio bih gradsku upravu za gradjane, objavio sve ugovore koji su i koji će biti potpisani, putem internet stranice grada bi transparentno bilo prikazano trošenje novca gradjana u realnom vremenu“, kazao je Veselinović.\nIstakao je da bi Komunalna policija bila rasformirana, a „Sekretarijat za inspekcijske poslove postao bi jedan od stubova brige za jednako poštovanje pravila za sve“.\n„Pristupili bi izradi Vizije Beograda do 2050. godine, gde bi okupili stručnjake, organizacije civilnog društva i gradjane, i pokrenuli široki dijalog oko toga gde je i šta je Beograd u budućnosti i oko toga napravili konsenzus zarad budućih generacija“, zaključio je Veselinović.\nBeograddobili crveni kartonDobrica VeselinovićNaprednjaciVesić


Knjiga novog šefa britanske diplomatije Borisa Džonsona „Faktor Čerčil“, o životu i radu britanskog ratnog premijera, večeras je predstavljena u Skupštini grada Beograda. O toj knjizi koja je godinu dana po objavljavanju u Londonu, prevedena i na srpski, govorili su ekspert za medjunarodne odnose iz Vašingtona Lari Grosman, premijer Srbije Aleksandar Vučić i profesor na beogradskom Fakultetu za bezbednost Zoran Dragišić.\n„Ono što je najinteresantnije u ovoj knjizi jeste kako Džonoson predstavlja koliko je veliki čovek zapravo bio Vinston Čerčil… i kako je on smatrao da će, ukoliko čini idobro za narod, za ljude, to biti dobro za celu državu i za politiku koju je vodio“, rekao je Grosman.\nVučić je rekao da je Čerčil bio jedan od najvećih lidera savremenog sveta i da je pitanje da li će biti još takvih, „s najboljim i najvećim rezultatima“.\n„Dobro je da postoje oni koji od takvih hoće da uče, i na koje hoće da se ugledaju, što znači da im je ljubav prema otadžbini ključna ideologija, i mnogo bliža od ostvarivanja isključivo ličnih interesa“, rekao je on.\nDragišić je rekao da ta knjiga čiji je izdavač „Albion Books“, predstavlja „studiju o istorijskom subjektu“ i ocenio da je „majstorski napisana“.


"Mittal" odobrio bivšim logorašima da posjete Omarsku - Kozarac.ba\nKompanija “ArcelorMiltal”, koja je većinski vlasnik rudnika “ArcelorMittal Prijedor”, odobrila je Savezu logoraša BiH da 9. maja njihovi članovi posjete “Bijelu kuću” u Omarskoj.\nKompleks nekadašnjeg logora, koji se sastojao od hangara, upravne zgrade, te takozvane Crvene i Bijele kuće, danas je u vlasništvu tog prijedorskog rudnika.\nOpćinske vlasti Prijedora nisu spremne da dozvole bivšim logorašima logora Omarska da 9.maja posjete taj prostor, a odobrenje za ovaj skup Savez logoraša BiH zatražio je od MUPRS-a i rudnika “ArcelorMittal Prijedor”.\n“Sve ovakve zahtjeve tretiramo na jednak način, pravedno i pod istim uslovima za sve. Uslovi uključuju striktne zahtjeve sigurnosti i zaštite, a također nije dozvoljena nikakva politička aktivnost u krugu naših objekata”, saopćeno je iz ove kompanije.\nOdobrenje je dato, navode, pod uslovima prethodno dogovorenim sa organizatorima i uz konsultacije sa policijom i lokalnim vlastima.\nNačelnik opštine Prijedor Marko Pavić danas je saopćio da ne podržava “politički skup” koji je Savez logoraša BiH najavio za 9. maj u Omarskoj, ustvrdivši da „organizatori skupa imaju loše namjere prema Prijedoru i da je to suprotno svemu što čini dobro ovom gradu“.\nPrema najavama, Savez logoraša BiH namjerava da 9. maj obilježi kao Dan logoraša BiH obilaskom spomenika stradalim Kozarčanima u Kozarcu, a potom i posjetom Omarskoj gdje su predviđena obraćanja članova Saveza, kao i članova Predsjedništva BiH Bakira Izetbegovića i Željka Komšića.\nKroz „Omarsku“ je prošlo više hiljada zatočenika, od kojih je nekoliko stotina ubijeno 1992.godine.\nPrema presudama Haaškog tribunala, krajem maja 1992. godine srpske vlasti u Prijedoru su osnovale logore Omarska, Keraterm i Trnopolje.\nLogor Omarska se nalazio na mjestu bivšeg rudnika željezne rude, u blizini istoimenog sela. Za vrijeme njegovog funkcionisanja, kroz logor je prošlo više od 3.000 zatvorenika, a trećina ih je tu i ubijena.


Ovo su vozila koja Srbija donira Srpskoj | VIP SCENA\nOvo su vozila koja Srbija donira Srpskoj\nBANJALUKA – Predsjednik Srbije Aleksandar Vučić boraviće sutra u Banjaluci, gdje će donirati 15 sanitetskih vozila domovima zdravlja za 15 opština u Srpskoj.\nPodsjetimo, Vučić će u četvrtak stići u posjetu Banjaluci.\nKako je za „Nezavisne“ rekao portparol SNSD-a Radovan Kovačević, Vučić bi u Banjaluci trebalo da posjeti Univerzitetski klinički centar Republike Srpske.\nNakon toga predsjednik Srbije će imati sastanak sa rukovodstvom Srpske u Vladi RS.\nSastanku bi trebalo da prisustvuju srpski član Predsjedništva BiH Milorad Dodik, predsjednica Republike Srpske Željka Cvijanović, predsjednik NS RS Nedeljko Čubrilović, te predsjedavajući Savjeta ministara BiH Zoran Tegeltija.\nDodik: Vučićva posjeta najznačajnija za Srpsku\nSrpski član Predsjedništva BiH Milorad Dodik rekao je da je sutrašnja posjeta predsjednika Srbije Banjaluci veoma važna za Republiku Srpsku, najveća po obimu i značaju zbog činjenice da Srbija u kontinuitetu pomaže Republici Srpskoj i cijeloj BiH, prenosi Srna.\n„Srbija pomaže svuda gdje god se pomoć zatraži, kao što je pomogla Goraždu i nekim drugim mjestima u Federaciji“, istakao je Dodik.\nDodik je najavio da će Republika Srpska dobiti 15 kola hitne pomoći koju Vlada Srbije donira domovima zdravlja u Republici Srpskoj.\n„To je za nas u Republici Srpskoj veoma važno u ovom trenutku kovida i pandemije. Razgovaramo i o realizaciji do sada pružene pomoći Srbije za izgradnju objekata širom Republike Srpske“, rekao je Dodik novinarima u Sarajevu.\nOn je najavio da će se razgovarati i o političkim i ekonomskim pitanjima.\n„Vučić je predsjednik Srbije, a Srbija je naša matična zemlja“, konstatovao je Dodik i dodao da se izuzetno raduje Vučićevoj posjeti.\nNa novinarsko pitanje da li Predsjedništvo BiH planira zvanično da pozove Vučića, Dodik je istakao da je Predsjedcništvo to učinilo i da su se oko toga stvari iskomplikovale.\n„Smatram da bi sada bilo degutantno da se to učini nakon ponašanja ministra inostranih poslova koja povlači ambasadora bez ikakvog usaglašavanja u Predsjedništvu. Nakon kvalifikacija o Srbiji koje su izrečene, sada očekivati da ovdje dođe predsjednik Srbije, smatram da nije dobro i ne bih podržao nešto tako“, rekao je Dodik.\nPrevPrethodna vestDžeri Halivel priznaje da je maštala o istom polu\nSeldeća vestPrve vakcine ne prije početka naredne godineNext


CBBiH: Rast realne ekonomske aktivnosti u drugom kvartalu 14,7 posto - Akta.ba\n14.09.2021. 09:19 / Izvor: Akta.ba\nCentralna banka Bosne i Hercegovine (CBBiH) procjenjuje godišnji rast realne ekonomske aktivnosti u drugom kvartalu 2021. godine na 14,7%. Procjena je urađena na osnovu raspoloživih zvaničnih podataka za prvih šest mjeseci, objavljenih do kraja avgusta. Posljedično, uz pretpostavku nepromijenjenog obima ekonomske aktivnosti za prvi kvartal u odnosu na objavljeno od strane Agencije za statistiku početkom jula, procjenjujemo godišnji rast realnog bruto društvenog proizvoda (BDP) za prvo polugodište od 8%.\nProcjenjujemo da je rast realnog BDP-a u odnosu na prvo polugodište 2019. godine iznosio 4,1%. Tek se poređenjem procijenjene realne ekonomske aktivnosti u 2021. godini sa pretpandemijskom godinom stiče osjećaj za dubinu kontrakcije u 2020. godini (grafikon 1 ispod), koju ni historijski visoke procijenjene godišnje stope rasta u drugom kvartalu nisu snažno neutralisale. Treba imati u vidu da je u 2019. godini zabilježeno usporavanje rasta ekonomske aktivnosti u našim glavnim trgovinskim partnerima, kao i pad obima domaće industrijske proizvodnje.\nZbog svega je izvjesna i revizija na više godišnje procjene ekonomskog rasta u 2021. godini na osnovu srednjoročnog modela za makroekonomske projekcije CBBiH u jesenjem krugu projekcija. Na osnovu proljetne projekcije srednjoročnog makroekonomskog modela, realni ekonomski rast u 2021. godini je iznosio 3,4%. Faktor koji bi, takođe, mogao značajno uticati na CBBiH procjenu ekonomske aktivnosti po kvartalima za 2021. godinu je eventualna značajna revizija zvaničnih statističkih podataka o ekonomskoj aktivnosti za prethodne kvartale. Negativni rizici još uvijek su i dalje vezani za neizvjesnost trajanja pandemije i epidemiološku situaciju, ali su rizici vezani za dinamiku vakcinacije manje izraženi nego u prethodnom projekcijskom periodu.\nPrema projekciji zasnovanoj na službenim podacima do kraja juna 2021. godine, te podacima o očekivanim kretanjima egzogenih varijabli poput cijena hrane i nafte, te domaće i strane ekonomske aktivnosti u narednom periodu, očekuje se jačanje inflatornih pritisaka do kraja godine. U trećem kvartalu procjenjujemo rast prosječnih potrošačkih cijena na godišnjem nivou od 2,0%. U posljednjem kvartalu očekuje se značajniji rast prosječnih potrošačkih cijena od 2,6% na godišnjem nivou.\nUzimajući u obzir ukupno godišnje kretanje domaćih potrošačkih cijena, u 2021. godini očekuje se inflacija od 1,2%, prvenstveno kao rezultat niskog baznog efekta iz prethodne godine, kad su cijene nafte bile na rekordno niskom nivou, ali i povećanja cijena ostalih sirovina, transportnih troškova na globalnom nivou, te značajnijeg rasta potražnje, navodi se u saopćenju.


Musliu: Udžbenici na albanskom jeziku biće obezbedjeni iz Albanije – Gradskibiro.rs\nMusliu: Udžbenici na albanskom jeziku biće obezbedjeni iz Albanije\nBUJANOVAC, 2. decembra 2016. (Beta) – Učenici koji nastavu pohadjaju na albanskom jeziku u Bujanovcu, Preševu i Medvedji dobiće do naredne školske godine udžbenike na maternjem jeziku, izjavio je danas predsednik Nacionalnog saveta Albanaca (NSA) Jonuz Musliu.\nOn je agenciji Beta rekao da će udžbenici biti obezbedjeni uz saglasnost ministarstava prosvete Srbije i Albanije.\nMusliu je izjavio da je dogovor da se za albanske djake na jugu Srbije obezbede udžbenici iz Albanije postignut tokom poslednjeg susreta premijera Srbije i Albanije, Aleksandra Vučića i Edija Rame.\n“Zakon dozvoljava da se udžbenici obezbede uz pomoć matične zemlje, a takav dogovor je i postignut u razgovoru dva premijera. Povodom toga već je uspostavljen kontakt Koordinacionog tela za opštine Preševo, Bujanovac i Medvedju i ambasade Albanije u Beogradu, a u Tirani je formirana komisija koja će se specijalno baviti udžbenicima za Albance u preševskoj dolini”, kazao je Musliu.\nMusliu je rekao i da očekuje da će i NSA biti deo razgovora o pripremi udžbenika na albanskom jeziku.\nAlbanski djaci u osnovnim i srednjim školama u opštinama Preševo, Bujanovac i Medvedja godinama koriste udžbenike na albanskom jeziku i ne prate nove nastavne planove i programe po kojima uče djaci u drugim delovima Srbije.\nUčenici, nastavnici i profesori prevazilaze taj problem tako što za većinu predmeta koriste skripte i beleške.\nProblem je naročito izražen u srednjim školama za koje gotovo da nijedan novi udžbenik nije obezbedjen više od 20 godina.\nUdžbenici za albanske osnovce i srednjoškolce na jugu Srbije su do 1999. godine obezbedjivani iz Prištine, od kada i postoji problem sa nedostatkom udžbenika.


Masovna grobnica Gradina. Izvor: Institut za nestale osobe BiH\nU masovnoj grobnici “Gradina” u općini Višegrad – koja je otkrivena prije dva dana i čija je ekshumacija u toku – moguće je da se osim tijela ubijenih u ovom gradu nalaze i posmrtni ostaci žrtava nastradalih 1995. godine u Srebrenici, naveli su u informaciji za medije iz Instituta za nestale osobe Bosne i Hercegovine (INO BiH).\nU saopćenju stoji da, prema informacijama INO-a BiH, grobnica krije posmrtne ostatke žrtava nastradalih 1992. u Višegradu, te da je moguće da se u njoj nalaze i žrtve ubijene 1995. godine u Srebrenici.\n“S obzirom da je teren izuzetno težak, kamenit i nepristupačan, specijalne mašine dovezene iz Goražda razbijaju kamenje i stijene koje su ranije minirane i sručene na grobnicu kako bi se prikrila tijela žrtava”, navedeno je u saopćenju.\nIz INO-a su saopćili da će se iskopavanja na ovom lokalitetu nastaviti i u narednim danima kako bi se došlo do grobnice.\nIz Tužilaštva BiH je saopćeno da će pronađeni posmrtni ostaci biti upućeni na daljnju identifikaciju putem DNK metode, kako bi se utvrdio identitet osoba čiji su posmrtni ostaci pronađeni.


Ramiz Salkić, potpredsjednik bh. entiteta RS, gostovao je u emisiji Rezime na Federalnoj televiziji.\nPotpredsjednik Salkić je istakao da nauka poznaje da je negiranje genocida, veličanje ratnih zločinaca, minimiziranje zločina, vrijeđanje žrtava završna faza genocida i da sve to danas živimo na prostoru Bosne i Hercegovine, ne samo entiteta RS.\nO pitanju bosanskog jezika kazao je da je to sastavni dio sistemske diskriminacije.\nNaveo je da, kad je povratak u pitanju, imamo dva segmenta. Segment obnove kuća, infrastrukture, vjerskih i kulturnih objekata i segment ostvarenja statusnih, sistemskih prava ljudi koji se vrate. Ovaj segment obnove, gdje je SDA mogla bez da ima podršku međunarodne zajednice i lokalnih vlasti, tu je urađen ogroman posao, ali u drugom dijelu ističe da SDA ne može obezbijediti da se zaposle ljudi u Bijeljini, u Banjoj Luci, zato što to ne dozvoljavaju pripadnici srpskog naroda.\nSmatra da dopuna Krivičnog zakona Bosne i Hercegovine ne bi trebala biti problem za političare u RS-u, te da su HDZ i SNSD pokazali da negiraju genocid.\nO blokadi državnih institucija potpredsjednik Salkić je kazao da bi se desila i bez odluke visokog predstavnika.\nSmatra da izbori treba da se dese, da su izbori vrhunac demokratije i da na izbore treba da izađu svi građani da iskažu svoju volju, te da onaj ko je protiv izbora, ko blokira, predlaže, predviđa ili planira da blokira izbore, da on strahuje da će u jednoj demokratskoj proceduri izgubiti vlast. Ističe da ako se ne usvoji budžet, SNSD i HDZ mogu blokirati izbore.\nO opoziciji u RS-u potpredsjednik Salkić kaže da to nije velika razlika u odnosu na politiku Milorada Dodika.\nKazao je da se SDA ne oslanja previše na međunarodnu zajednicu, ali da međunarodna zajednica po Dejtonskom mirovnom sporazumu ima veliku odgovornost u Bosni i Hercegovini.\nDijelove gostovanja potpredsjednika Salkića pogledajte u priloženom videu. Kompletnu emisiju možete pogledati na linku: https://www.youtube.com/watch?v=m7_Hi1ypeuA


Mastercard novom uslugom cilja na tržište od 125 triliona dolara B2B plaćanja – Bankar.me\nSeptember 14, 2019 BIZNIS, FINANSIJE, SVE VIJESTI, TRGOVINA Leave a comment\nMastercard je predstavio svoje planove za modernizaciju ekosistema plaćanja između kompanije i kompanije (B2B) putem Mastercard TrackTM.\nMarka proizvoda Track predstavlja transformacionu promjenu za dobavljače i kupce: rješenja koja će smanjiti složenost, smanjiti troškove i automatizovati procese.\n“Poslovni svijet se ubrzao, ali plaćanja koja mu to omogućuju su zaglavljena u neutralnom obliku – papirni čekovi i ručno fakturisanje treba ukinuti, potrebno je primijeniti radne sate na strateškije uloge, a bek-ofisi trebaju alate za pojednostavljenje poslovanja”, rekao je James Anderson, izvršni potpredsjednik sektora za komercijalne proizvode.\n“Mastercard Track pomaže dobavljačima i partnerima kupaca u rješavanju sistemskih izazova plaćanja u poslovanja među kompanijama, reinovirajući način na koji kompanije šalju i primaju sredstva kako bi B2B plaćanja mogla ići u korak sa inovacijama i oslobodila preduzeća od neefikanosti u cijelom sistemu”.\nMastercard je 2018. pokrenuo Track kao trgovinsku platformu za rješavanje identiteta, usklađenosti i potreba upravljanja plaćanjima. Kao sigurno, dopuštena baza više od 210 miliona registrovanih subjekata širom svijeta, trgovinski direktorijum je centralna komponenta proširenog paketa proizvoda i usluga. Praćenje će sad obuhvatiti sve trenutne i buduće proizvode B2B plaćanja – kolekciju alata i usluga koji će značajno poboljšati i pojednostaviti način na koji kompanije plaćaju i dobijaju uplate.\n“Vjerujemo da je sada vrijeme za izumiti taj ekosistem od 125 triliona dolara”, dodao je Anderson.\n“Imajući sve vrste plaćanja pod jednim krovom, veze sa gotovo svim poslovnim partnerima virtuelno za plaćanje širom svijeta i inovacije koje već digitalizuju i automatizuju naslijeđenu infrastrukturu, Mastercard je partner koji je jedinstveno pozicioniran za pružanje neuporedivih mogućnosti za znatno poboljšanje načina poslovanja preduzeća”.\nUsluga plaćanja plaćanja Mastercard Track biće razvijena na globalnom nivou, počevši od američkog tržišta u prvom polugodištu 2020. Kompanija će proizvod učiniti dostupnim putem dobavljača i kupaca koji će ga uključiti u svoju postojeću ponudu proizvoda.\nTrenutno ga ekskluzivno testiraju kupci u Sjevernoj Americi, prije nego što bude dostupan na tržištu.\nPOJMOVIMasterCard mstercard track\nPrevious Društvo rusko-srpskog jedinstva gradi četiri ljetovališta na crnogorskom primorju\nSljedeći Odobrenje za EU: Kriptovalute će imati regulisane indekse


Nestali i ubijeni novinari na Kosovu: Novinarska profesija „mora stalno na tome da insistira" - BBC News na srpskom - Dnevni list Danas\nPočetna » BBC News na srpskom » Nestali i ubijeni novinari na Kosovu: Novinarska profesija „mora stalno na tome da insistira“\n0Piše: BBC News na srpskom 11. februara 2020. 19.27\nSpomenik u Gračanici, posvećen nestalima i nastradalima na Kosovu\nTokom sukoba na Kosovu ubijeno je ili nestalo 15 novinara – što čini gotovo polovinu nerešenih slučajeva ubistava i nestanaka novinara u Evropi.\nUdruženje novinara Srbije sprovelo je trogodišnje istraživanje koje je obuhvatila razgovore i intervjue s porodicama, prijateljima i saradnicima nastradalih novinara, kao i sa tužiocima i policajcima koji su radili na Kosovu kada su se zločini dogodili.\n„Ovim istraživanjem je konačno formiran i spisak svih ubijenih i kidnapovanih novinara na Kosovu“, kaže autorka Jelena Petković.\nVeran Matić, predsednik Komisije za istraživanje ubistava novinara, smatra da je moguće bar neke od ovih slučajeva rasvetliti.\n„Ako mi, kao profesija, stalno insistiramo da se slučajevi rasvetle, i sami pronalazimo svedočenja, dokaze, to će na neki način predstavnjati pritisak na institucije da rade bolje, rekao je Matić.\nKosovo i Srpska lista: Podrška vladi – ne, ministri u vladi – da\nIstrage moraju da se sprovode\nIako u javnosti postoji uverenje da je, s protokom vremena, teško bilo koji slučaj procesuirati, od presudne je važnosti da se istrage sprovode.\nMatić je dodao da bi od značaja bilo i formiranje međunarodne komisije u kojoj bi bili novinari iz Beograda i Prištine, kao i međunarodni stručnjaci.\nUbijeni i nestali novinari\nĐuro Slavuj i Ranko Perenić, novinari Radio Prištine, nestali 21. avgusta 1998. godine, dok su bili na zadatku.\nAfrim Malići, novinar listova Rilindije i Bujku, ubijen je 2. decembra 1998. godine u naselju Sunčan Breg u Prištini. U izrešetanom automobilu s njim su stradala još njegova dva prijatelja.\nLjubomir Knežević, novinar Jedinstva i Politike, nestao je 6. maja 1999. godine u Vučitrnu, pri povratku iz posete prijatelju.\nMilo Buljević, radnik RTV Prištine, kidnapovan je 25. juna 1999. godine u blizini izbegličkog kampa u Prištini. Prema svedočenju očevidaca, Buljevića su napali pripadnici Oslobodilačke vojske Kosova.\nAleksandar Simović, radnik Media Action Internacional, kidnapovan je zajedno s prijateljem Albancem u Prištini 1999. godine. Njegovog prijatelja su pustili, a posmrtni ostaci Simovića su pronađeni u mestu Obrinje.\nMomir Stokuć, fotoreporter Politike i Vremena, ubijen je 21. septembra 1999. u porodičnoj kući u Prištini.\nEnver Maljoku, novinar i šef Kosovoskog informativnog centra, ubijen je 11. januara 1999. u Prištini. Istraga o njegovom ubistvu nikad nije okončana.\nŠefki Popova, novinar lista Bota Sot, ubijen je u Vučitrnu u septembru 2000. godine.\nĐemajlj Mustafa, novinar lista Bota Sot, ubijen je 23. novembra 2000. godine u Prištini.\nBekim Kastrati, novinar lista Bota Sot, nastradao je u selu Lauš 19. oktobra 2001. godine.\nBardulj Ajeti, novinar lista Bota Sot, napadnut je u selu kraj Gnjilana 2. juna 2005. godine i preminuo od povreda dvadesetak dana kasnije.\nKrist Gegaj, urednik RTV Priština, nastradao je 12. septembra 1999. godine.\nŠaban Hoti, profesor ruskog jezika, prevodilac i medijski radnik Ruske državne televizije, zarobljen je, a potom i ubijen u julu 1998. godine u selu Lapušik.\nMarjan Melonaši, novinar Radio Prištine, nestao je 9. septembra 2000. godine.\nĐurić: Još tri obolela u srpskim sredinama na Kosovu\nNa Kosovu pet novih obolelih od korona virusa, jedna osoba preminula


Makita akumulatorska bušilica - odvijač DDF485RFJ cena, cene Srbija, prodaja Beograd Novi Sad Niš\nMakita akumulatorska bušilica - odvijač DDF485RFJ cene\ncena od 50.290,00 do 50.314,00 din | prodavnica (2)\nTrenutno nemamo slike za Makita akumulatorska bušilica - odvijač DDF485RFJ\nEPonuda nije internet prodavnica već Vam omogućava da brzo i lako nađete Makita akumulatorska bušilica - odvijač DDF485RFJ po najjeftinijoj ceni. Naš cilj je da kupci budu što bolje informisani o ponudi Makita akumulatorska bušilica - odvijač DDF485RFJ na tržištu Srbije. Vrlo lako nalazite željeni proizvod za kategoriju Akumulatorske bušilice odvrtači cene, ne morate da lutate od sajta do sajta za Makita Akumulatorske bušilice odvrtači, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Makita akumulatorska bušilica - odvijač DDF485RFJ sa PRODAVCEM. EPonuda ne može da garantuje potpunu tačnost specifikacije i slika za Makita akumulatorska bušilica - odvijač DDF485RFJ. Pre kupovine, podatke za Makita akumulatorska bušilica - odvijač DDF485RFJ proverite na sajtu PROIZVOĐAČA.


General koji je naredio najsuroviju akciju od Drugog svetskog rata - Sputnjik Srbija\n19:59 31.07.2019 (osveženo 21:21 31.07.2019) Preuzmite kraći link\n„Najkrvavija operacija“ u posleratnoj istoriji Nemačke\nKada je Klajn komandovao gore pomenutim timom za obnovu Kunduza, dobio je obaveštajne podatke o dva rezervoara za gorivo, koje su oteli talibanski militanti, a za koje je sumnjao da bi mogli da se iskoriste za bombardovanje zapadnih trupa i eventualno za bombardovanje nemačke baze. Od američkih snaga u zemlji zatražio je da napadnu lokacije ovih rezervoara.\nNa kome su se „slomila kola“\nMeđutim, sam Klajn uspeo je da izađe iz ove katastrofe neoštećen. Postupci koje su protiv njega pokrenuli i vojska i tužioci nakon tragedije su obustavljeni, jer su istražitelji rekli da nije mogao znati za civile prisutne na mestu udara.\nNije sposoban za vojnu službu\n„Tada sam dobio određene nagoveštaje da tadašnji pukovnik Klajn nije bio u dobrom mentalnom stanju na dan napada“, rekao je Popal za „Biznis insajder“.\nžrtve, Avganistan, Bundesver


Sud potvrdio odluku guvernera Teksasa da smanji broj mesta za predaju glasačkih listića\nPredsednik Tramp tvrdi, bez dokaza, da je glasanje poštom podložno manipulacijama\nBirači u Teksasu ponovo se suočavaju sa ograničenjima koje je postavio republikanski guverner te države Greg Abot - da oni koji glasaju poštom mogu da ubace svoj listić samo na jednom mestu u okrugu, umesto na više lokacija. Drugostepeni sud podržao je takvu odluku guvernera, a sada federalni apelacioni sud razmatra da li je Abotova odluka kršenje biračkih prava.\nProšle subote, okružni sudija Robert Pitmen stavio je zabranu na sprovođenje odluke guvernera, ali je drugostepeni sud ponovo vratio na snagu.\n"Ograničavanjem broja mesta za predaju listića na jednu lokaciju po okrugu, stariji i bolesni stanovnici moraće da putuju dalje i dolaze na mesta na kojima je gužva, zbog kojeg su u većem riziku od zaražavanja koronavirusom, da bi ostvarili svoje biračko pravo", napisao je Pitmen u obrazloženju svoje odluke.\nGuverner Teksasa tvrdi da je ograničavanje broja mesta na kojima se mogu ubaciti glasački listići namenjeno tome da se spreči izborna prevara. Tu odluku doneo je tek pošto su na brojnim lokacijama postavljeni sandučići i ljudi su već počeli da ubacuju svoje glasačke listiće.\nBorci za pravo glasa kažu da je Abotova odluka usmerena ka tome da ljude onemogući da glasaju.\nU SAD postoji tradicija glasanja poštom već decenijama, a ove godine se očekuje da rekordan broj glasova pristigne na taj način zbog pandemije.\nPredsednik Donald Tramp je mnogo puta, bez dokaza, tvrdio da je glasanje poštom podložno manipulacijama i da tako može da dođe do izborne krađe, zbog čega nije želeo da se obaveže na mirnu tranziciju vlasti ukoliko izgubi na izborima.


Dieses Thema im Forum "Sport" wurde erstellt von Borko23, 20. Oktober 2013.\nCrvena zvezda Telekom priredila je pravi spektakl u svom prvom ovogodišnjem meču u Evroligi protiv Lokomotive.\nPoznati kolumnista Evrolige, Jaron Arbel, kojem je slika sa utakmice između Crvene zvezde Telekom i Lokomotive Kuban bila naslovna za najnoviju kolumnu, bio je oduševljen atmosferom.\nO sjajnom ambijentu u Kombank areni, jedan od najcenjenijih kolumnista nije štedeo komplimente, a osvrnuo se i na poslednje učešće Crvene zvezde u Evroligi:\n- Samo nekoliko timova može da ima gotovo 20. 000 navijača na debiju u Evroligi kao što je Crvena zvezda Telekom imala prošlog četvrtka. Za Zvezdu je ovo prva evroligaška sezona u ovom formatu, pa je to samo po sebi bio razlog za slavlje. Kombank arena je bila obučena u crveno-belo i to sa pravim razlogom jer je Crvena zvezda poslednji put igrala Evroligu u sezoni 1999/2000, odnosno u poslednjoj sezoni u FIBA organizaciji.\nU toj sezoni Zvezda je zabeležila dve pobede i 12 poraza. Razumljivo, obe pobede su bile kod kuće. Sa njihovim fantastičnim navijačima ove godine će svakome biti teško da slavi na njihovom terenu. Ovog puta Crvena zvezda je imala šest igrača sa dvocifrenim učinkom, a predvodio je Blejk Šilb sa fantastičnim učinkom od 17 poena, osam skokova i šest asistencija, dok je visoki Boban Marjanović zabeležio dabl-dabl učinak.\nTo je umalo bilo dovoljno da se da se upiše prva pobeda od 2000. godine u Evroligi. Ipak, Lokomotiva je imala Markusa Vilijamsa koji je upisao 12 poena, više od polovine od svojih 23 u utakmici, u poslednjih šest minuta igre. Ova utakmica je bila jedna od najboljih uvodnih priča u Evroligu, povratak Zvezde i fantastičan odziv navijača, i jedan od takmičarski najpredvidljivijih scenarija – Markus Vilijams koji daje gas u završnici utakmice da bi njegova ekipa pobedila – rekao je ovoj utakmici Jaron Arbel.\nBorko23, 20. Oktober 2013\nmurati und sonyboys gefällt das.


ALEKSANDAR POPOV: Vučić, Crkva, Crna Gora i Kosovo | Autonomija\nALEKSANDAR POPOV: Vučić, Crkva, Crna Gora i Kosovo\n"Vučiću ide potpuno u račun da, proizvodeći nacionalizam i suprotnosti sa drugima, on bude taj koji je zaštitnik srpskog naroda, pa zato na tome i pliva"\nPredsednik Srbije Aleksandar Vučić produžava svoju vlast predstavljajući se kao „zaštitnik srpskog naroda“, kaže za Radio Slobodna Evropa (RSE) Aleksandar Popov iz nevladine organizacije Centar za regionalizam.\nVučić je povodom usvajanja Zakona koji je na snagu u Crnoj Gori stupio 8. januara, a koji je Srpska pravoslavna crkva (SPC) okarakterisala kao „pokušaj otimačine crkvene imovine u Crnoj Gori“, rekao da pripreme za sličan zakon na Kosovu već vidi kroz, kako je naveo, tamošnje udžbenike i kampanju u čijem je fokusu kosovska baština koja „treba da bude različita od srpske“.\n„On je na taj način još pojačao priču da je Crna Gora time ne samo priznala nezavisnost Kosova nego dala i alibi Kosovu da donese još jedan takav zakon ‘koji je usmeren protiv Srba i srpskih manastira i crkava’ „, kaže Aleksandar Popov.\nZa SPC sporna je formulacija Zakona da će „svi verski objekti koji su bili imovina države Crne Gore pre gubitka njene nezavisnosti 1918. godine, a koji kasnije nisu na odgovarajući pravni način prešli u vlasništvo neke verske zajednice, biti prepoznati kao državna imovina i upisani kao kulturno blago“.\n„Dakle, njemu (Vučiću) ide potpuno u račun da, proizvodeći nacionalizam i suprotnosti sa drugima, on bude taj koji je zaštitnik srpskog naroda, pa zato na tome i pliva“, kaže Popov.\n„Moramo imati u vidu da je to garnitura koja je bila deo vladajuće nomenklature devedesetih, kada su vođeni ratovi koji su počeli tako što je proizvođen nacionalizam i animozitet prema drugima. Onda su na tome plivali dok na kraju nije dogorelo i dok se nije istopila cela ta priča“, navodi Popov.


Kordić: Prisustvo EU na Zapadnom Balkanu presudno za mir i stabilnost | Aktuelno\nKordić: Prisustvo EU na Zapadnom Balkanu presudno za mir i stabilnost\nSažna politička poruka koja je cijelom Zapadnom Balkanu potrebna sa strane EU znači i jednu političku podršku i jednu poruku vizije da mi dijelimo zajedničku evropsku budućnost, poručila je Kordić\nPredsjedavanje Slovenije Evropskom unijom (EU) komentarisala je glavna pregovaračica Crne Gore sa EU Zorka Kordić. U razgovoru za Novu M kaže da vjeruje da će Slovenija debatu o politici proširenja voditi na najiskreniji način. Smatra i da je prisustvo EU u strateškom smislu na Zapadanom Balkanu presudno za stabilnost, mir i prosperitet.\n“To što je Slovenija preuzela predsjedavanje EU dobar je signal za zemlje Zapadnog Balkana”, poručila je Kordić.\nNapominje da je Slovenija tradicionalno ne samo dobar partner nego zemlja koja najbolje razumije značaj procesa integracija na Zapadnom Balkanu.\n“Tu vidimo Sloveniju kao zemlju koja će zaista ovu debatu o politici proširenja EU voditi na najiskreniji način. Dakle, možda je u prethodnom periodu bilo faza kada je politika proširenja EU jednostavno nije bila prisutna u diskursu na nivu EU. Sada imamo jednu jasnu deklaraciju da će to biti jedan od prioriteta predsjedništva, a što je najznačajnije imamo i konkretne mehanizme”, kazala je Kordić.\nDodaje da je prisustvo i angažovanje EU u strateškom smislu na Zapadanom Balkanu presudno za stabilnost, mir i prosperitet.\n“Dakle, ta sažna politička poruka koja je cijelom Zapadnom Balkanu potrebna sa strane EU znači i jednu političku podršku i jednu poruku vizije da mi dijelimo zajedničku evropsku budućnost, a konkretni instrumenti naravno su sam proces pregovora koji podstiče reforme u društvu, snažna podrška infrastrukturnim projektima i podsticaji u onim oblastima gdje smo uspješni u reformama”, istakla je Kordić.\nOna nije saglasna sa ocjenama pojedinih zvaničnika da je potrebno veće agnažovanje EU na Zapadnom Balkanu.\n“Naprotiv. Mi sada imamo jednu snažnu političku debatu, politiku proširenja na agendi i u raspravi i u političkom životu država članica, imamo promišljanja o geostrateskoj važnosti cijelog regiona Zapadnog Balkana za stabilnost, prosperitet i mir EU i cijelog evropskog kontinenta i mislim da u tom promišljanju šta je strateški prioritet EU ZB, države kandidati naročito imaju snažnu podršku i imaju jasnu političku poruku vizije zajedničke budućnosti”, naglasila je Kordić.\nPoručila je da onim što je Crna Gora u poslednjih devet godina, koliko traju pregovori sa EU, postigla na putu ka EU mogu biti zadovoljni.\n“Između ostalog, unaprijeđen je zakonodavni okvir, institucije a mnogo je urađeno i na planu infrastrukturnih projekata. Nakon devet godina mi imamo takvu platformu gdje možemo dalje da radimo na sebi, da možemo bolje da unapređujemo procese i naše institicije i mislim da je ovo pravi okvir koji će donijeti jedan veći kvalitet našem društvu. Tako da sa tog aspekta proces evropske integracije i dalje ostaje taj kljucni pokretač transformativne moći cijelog našeg društva”, kazala je Kordić.\nPrema njenim riječima za Crnu Goru i Srbiju od nedavno primjenjuje se revidirana metodologija u pregovorima.\n“Nijedno novo poglavlje se neće moći zatvoriti prije nego što se ispune sva prelazna mjerila koja se tiču vladavine prava. Stav EU u pogledu ispunjenja privremenih mjerila u potpunosti se poklapa sa onim sto su prioriteti ove Vlade”, zaključuje Kordić.\nKordić: Vladavina prava u središtu pregovaračkog procesa\nPOLITIKA Aktuelno - 18.09.2021-10:45\nSva pregovaračka poglavlja su važna, ali su ona koja se odnose na vladavinu prava, zbog svog uticaja na ukupni razvoj društva, u središtu pregovaračkog...\nKordić: Prisustvo EU na Zapadnom Balkanu presudno za mir i stabilnost – CG Vijesti


Dodik: Važno je da Tramp sazna da u SAD postoji pogrešna percepcija o Srbima - Izazov\nRadio-televizija Srbije 23. septembra 2020. 21:16\nMilorad Dodik je rekao da je važno da se obraća američkom predsedniku Donaldu Trampu kako bi ga obavestio o viđenjima važnih pitanja iz ugla Republike Srpske.\nGovoreći o pismima koje je uputio Trampu u nekoliko navrata, Dodik u intervju za MIS televiziju, koji prenosi RTRS, istakao da putem pisama pokušava američkom predsedniku ili njegovim najbližim saradnicima da približi viđenja i stavove Srpske.\n"Važno je da se direktno obraćam američkom predsjedniku i da ga obavijestim o nekim važnim pitanjima, jer postoji pogrešna percepcija koju su nametnuli muslimani, putem svojih udruženja u Americi, klevećući i satanizujući Srbe", rekao je Dodik u intervju za MIS televiziju.\nKaže da je njegova podrška Trampu bazirana na činjenici što je predsednik SAD u više navrata govorio da je njegova politika – "politika nemešanja u unutrašnja pitanja drugih zemalja".\n"Amerika nije odustala od uplitanja, ali to je zbog toga što sam Tramp još uvijek nije uspio da nametne svoju politiku na unutrašnjem planu iz određenih razloga, između ostalog, i zbog ‘duboke države’", rekao je Dodik.\nKada je reč o izborima u SAD, rekao je da ne želi da se meša i sugeriše Srbima u Americi za koga da glasaju, ali da je jasno da bi Srbima i Srpskoj, kako je naveo, odgovarala pozicija u kojoj Tramp ostaje predsednik.\nGovoreći o pristupanju BiH inicijativi "mali Šengen", srpski član Predsedništva veruje da će BiH u narednih 30 do 60 dana postati deo te inicijative.


Milica mandić i andrija prlainović najbolji sportisti srbije\n22. dec. 2012.u 5:10\nOlimpijska šampionka u tekvondou Milica Mandić i trofejni vaterpolista Andrija Prlainović proglašeni su večeras za najbolje sportiste Srbije u 2012. godini u tradicionalnom izboru Olimpijskog komiteta Srbije (OKS).\nMandićeva je u godini na izmaku osvojila prvu zlatnu medalju za Srbiju na Olimpijskim igrama, dok je Prlainović bio član tima koji je u Londonu osvojio bronzanu medalju, a prethodno na šampionatu Evrope u Ajndhovenu osvojio zlato. Ujedno, Prlainović je bio najbolji strelac olimpijskog turnira.\nNa svečanosti koja je održana u Domu Narodne skupštine za najbolji muški tim proglašena je vaterpolo selekcija Srbije, dok je nabolja ženska ekipa teniska reprezentacija, koja je ove godine stigla do finala FED kupa.\nNajbolji mladi sportista je vaterpolista Dušan Mandić, dok je za najboljeg trenera izabran Dragan Jović, stručnjak koji je vodio Mandićevu do zlata u Londonu.\nTrofej Međunarodnog olimpijskog komiteta koji ove godine nosi naziv "Sport i održivi razvoj" dodeljen je generalnom sponzoru OKS, kompaniji Telenor, zbog niza projekata realizovanih samostalno i u saradnji sa OKS koji promovišu održivi razvoj, zaštitu životne sredine i održive izvore energije.


SpaceX lansirao 60 Starlink satelita | PC Press\nSpaceX lansirao 60 Starlink satelita\n24. maj 2019. Milan Živanović\nNakon dva pokušaja lansiranja i nedelju dana pauze, SpaceX Falcon 9 raketa se vratila na položaj kako bi učestvovala u prvom delu Starlink projekta. Prva grupa satelita je uspešno lansirana, te je to obeležilo početak konstelacije satelita koja bi u budućnosti trebalo da donese internet konekciju u sve delove sveta.\nSpaceX planira da u narednih pet godina u Zemljinu orbitu lansira 12.000 satelita koji će poslužiti, takozvano „sazvežđe“ satelita koje će ponuditi do sada neviđene internet performanse. Kao najveći problem se ističe to što će kompanija svakog meseca u narednih pet godina morati da lansira veliki broj satelita, a kako bi dostigla obećani broj, te to što će se sateliti, kao i bilo koji drugi sistemi, suočavati sa kvarovima koje će kompanija morati da rešava u rekordnom roku. Neki eksperti ističu da će kompanija upasti u začarani krug, te objašnjavaju da će, čak i da se zadržala na prethodno najavljenih 4.425 satelita, SpaceX na svakih pet godina morati da lansira nezanemarljivi broj satelita kako bi sistem funkcionisao.\nPročitajte i: Naučnici kreirali sopstveni GPS špijuniranjem internet satelita\nRaketa Falcon 9 je 23. maja poletela iz lansirne stanice Cape Canaveral na Floridi, te sa sobom uspešno ponela 60 Starlink satelita. Lansiranje je bilo planirano za prošlu nedelju, ali je odloženo zbog softverskih problema i jakih vetrova. Sat vremena nakon lansiranja sateliti su oslobođeni na 440 kilometara visine, a još uvek nije potpuno jasno koliko će ostati u orbiti i na koje će tačno načine funkcionisati. SpaceX je nešto pre lansiranja objavio neke informacije, pa je poznato da jedan satelit teži 227 kilograma, i da je svaki od njih u stanju da prati kretanje kosmičkog otpada kako bi na vreme izbegao sudar.\nOvo je „najteže“ SpaceX lansiranje do sada, budući da 60 satelita meri ukupno 13.620 kilograma, te se u budućnosti očekuju dodatna lansiranja, budući da je Elon Musk objasnio da je potrebno ukupno šest lansiranja kako bi servis počeo da funkcioniše. Još uvek nije poznato kolika će biti cena Starlink internet servisa, ali je jasno da bi trebalo da obezbedi najveći deo sredstava za glavni SpaceX plan – slanje ljudi na Mars.\nPročitajte i: Starlink sateliti dobijaju lasere\nTagovi: Falcon 9, SpaceX, Starlink\n← Apple indirektno potvrdio tri nova iPhone modela\nDeepfake tehnologija postaje sve dostupnija →


kina Archives - Sjajne Vesti\nHome»Članci tagovani sa»kina\nJelena Janković pobedila Saru Ernani na startu VTA turnira u kineskom Žuhaiju\nSJAJNE VESTI IZ KINE DONOSI JELENA JANKOVIĆ Džej-Džej opet učestvuje na turniru u njoj omiljenoj Kini, u gradu Žuhaju. Krenula je uspešno tako što je savladala Italijanku Saru Erani sa 2:0 po setovima 6:4, 7:5. Danas oko 10 sati na teren joj izlazi sledeća protivnica u C grupi Karolina Pliškova iz Češke. Na poslednjem ovogodišnjem ženskom turniru […]\nAna Ivanović briljira u Pekingu – Sledeća stanica polufinale\nSJAJNE VESTI IZ PEKINGA Ana Ivanović, posle izvanredne igre i pobede nad Anastasijom Pavljučenkovom sa 6:3 i 7:5 plasirala se u polufinale turnira u Pekingu. Pokazala je Ivanovićeva da je u odličnoj formi u Pekingu, igra veoma staloženo, a servis i forhend je služe na pravi način. I što je najvažnije nije to više ona […]\nNovak Đoković ekspresno savladao Simonea Bolelija u prvom kolu mastersa u Pekingu\nDošao je Novak Đoković u Peking da odbrani prošlogodišnju titulu, inače petu titulu u ovom gradu, pa je na startu brzo eliminisao svog protivnika Simonea Bolelija sa 2:0 po setovima 6:1 i 6:1. Impresivno zar ne?! Posle 23 dana odmora, humanitarnog rada, porodičnih okupljanja, sparingovanja i jednog egzibicionog meča, bilo je vreme da se desetostruki […]\nJelenu Janković osvojila turnir u Kini\nBy Milivoje Rosandić on 02.08.2015 TENIS\nSJAJNE VESTI IZ KINE! Srpska teniserka Jelena Janković je uspela da posle dve i po godine da osvoji turnir u pojedinačnoj konkurenciji na nekom turniru, osvojivši titulu u kineskom Nančangu pobedom od 6:3 i 7:6(6) nad Kai-Čen Čang iz Kineskog Tajpeha. Jelena je trenutno 25. igračica sveta po WTA listi, a na ovom turniru je bila prvi nosilac. […]


Elektronske kartice početkom jula: 5.000 KM za nastradale od poplava\nPremijerka RS-a Željka Cvijanović jučer je predstavila elektronsku platnu karticu koja će biti uručena građanima čija je imovina uništena u poplavama.\nNa kartici, kazala je Cvijanović novinarima, koja nosi naziv Obnova Srpske, upisan je iznos od 5.000 KM, kojim će građani od 1. jula 2015. moći kupovati građevinski materijal i namještaj, te plaćati usluge i(li) vraćati kredite bankama, piše Oslobođenje.\nElektronske platne kartice će biti uručene u prvim danima jula, nakon što bude konstituisan Upravni odbor Fonda solidarnosti RS-a, čije je osnivanje uređeno zakonom na sjednici Narodne skupštine RS-a održanoj 15. juna. Premijerka RS-a pojasnila je da će građani građevinski materijal i namještaj moći kupovati, odnosno usluge plaćati samo firmama koje imaju sjedište u RS-u ili registrovanu poslovnu djelatnost, te da će spisak sačiniti Privredna komora RS-a.\n– Za ove namjene biće neophodno 150 miliona KM, koje će se osigurati iz Fonda solidarnosti RS-a. Vlada taj novac trenutno nema i sa svim privrednim subjektima stoga će biti potpisan ugovor da će im se sredstva za izdatu robu i izvršene usluge isplatiti u roku od tri mjeseca, izjavila je Cvijanović.\nPrije nego kartice budu uručene, lokalne zajednice dužne su Vladi dostaviti spisak lica čija je imovina bila poplavljena, kako bi se sačinio centralni registar šteta u RS-u, dodao je ministar finansija RS-a Zoran Tegeltija. Objasnio je da su kratice trebale stići do građana prije 28. juna, ali je rok produžen zbog dužeg trajanja sjednice entitetskog parlamenta, a potom i čekanja stava Vijeća naroda RS-a.\nTegeltija je pozvao predstavnike lokalnih zajednica da se suzdrže od bilo kakvih zloupotreba, odnosno unošenja na spisak fizičkih i pravnih lica koja nisu bila poplavljena, te upozorio da će se sve zloupotrebe kažnjavati prema odredbama Krivičnog zakona RS-a.


0\tJanuary 14, 2021 11:11 pm\nŽelite da promenite svoje ime i prezime? Evo pravnih procedura za promenu imena u Americi\nGradonačelnica Lori Lightfoot rekla je u četvrtak da želi da otvori restorane i barove u Čikagu “što je brže moguće”, što će, kako je rekla, biti tema razgovora sa guvernerom.\n„Veoma sam, veoma usredsređen na to da se naši restorani ponovo otvore, ako pogledamo različite kriterijume koje država postavlja, ispunjavamo većinu, ako ne i sve one“, rekla je Lightfoot. „Dakle, to je razgovor koji ću voditi sa guvernerom, ali želim da nam se restorani i barovi što pre otvore.“\nGradonačelnica je dodala da su restorani u Čikagu dali sve od sebe da bi sprečili širenje koronavirusa. Lightfoot je rekla da će restorani i barovi biti “jedno od sigurnijih mesta”.\nPrema Lightfootovoj, nakon zatvaranja restorana i barova, gradski zdravstveni službenici videli su da se više ljudi nalazi u privatnim prostorima bez maski i izaziva veći rizik od širenja koronavirusa.\n„U barovima i restoranima, po mom mišljenju, imamo mnogo veću priliku da možemo da regulišemo i kontrolišemo ljude“, rekla je Lightfoot. „Ljudi se upuštaju u rizično ponašanje koje ne samo da izlažu sebe riziku, već izlažu riziku svoje porodice, kolege i druge.\nDodala je da je Čikago “vrlo blizu” tačke u kojoj bi zvaničnici trebalo da razgovaraju o ponovnom otvaranju barova i restorana za javnost.\nNeki regioni Ilinoisa mogli bi početi s ukidanjem ograničenja nivoa 3 već ove nedelje ako su ispunili sve pokazatelje, prema rečima guvernera J.B. Pritzkera. Međutim, nejasno je koje bi restrikcije konkretno bile ukinute.\n10 stvari po kojima je Amerika poznata 0\nKako da popravite vašu kreditnu istoriju 0\nPotrebni vozači za Sprinter vans i Straight trucks 26ft 1


Sava Knežević sutra pred sudom\nKNEŽEVIĆ SUTRA PRED SUDOM: Optužen da se bavio nadrilekarstvom\n30. 01. 2022. u 08:05\nU PRVOM osnovnom sudu u Beogradu sutra bi trebalo da se nastavi suđenje fizioterapeutu Savi Kneževiću (23) iz Batajnice, i njegojoj majci Danijela (49) povodom optužbi da su se bavili nadrilekarstvom i prevarili sedam pacijenata.\nOni treba da detaljno iznesu svoju odbranu, dok su na početku suđenja u novembru kratko negirali dela koja im se stavljaju na teret.\nKnežević se tereti za krivična dela neovlašćeno bavljenje određenom delatnošću i produženo krivično delo - teška dela protiv zdravlja ljudi, kao i za prevaru i falsifikovanje isprave, dok se njegova majka tereti da mu je pomagala u izvršenju teškog dela protiv zdravlja ljudi.\nU uvodnim rečima tužilac je najavio da će tražiti veštačenje i reprodukciju snimka na kojem se vidi kako Knežević "vrši tu delatnost".\nKneževićevi advokati su sa druge strane odbacili navode optužnice, tvrdeći da će dokazati da se nije radilo sve tako kako je opisano u optužnici.\nGlavni svedok odbrane biće Valerij Montan, osnivač akademije za estetsku hirurgiju iz Italije, u kojoj se Knežević navodno školovao.\nPrema optužnom predlogu tužioca, Knežević se u neregistrovanoj ordinaciji "Dr Sauvage" na Terazijama, od 2. januara 2020. do 8. aprila prošle godine, za novčanu naknadu bavio pružanjem medicinskih usluga bez odgovarajuće stručne spreme i licence za rad.\nBONUS VIDEO - "SIN MI JE UMRO": Ispovest komšinice preminulog trogodišnjaka iz Niša\nNEMA NI UBISTVA, NI SAMOUBISTVA: Policija otkrila šta se dogodilo u Narodnih heroja na Novom Beogradu\n29. 01. 2022. u 23:02\n"SAMO JE REKLA - SIN MI JE UMRO": Ispovest komšinice preminulog dečaka iz Niša, majka joj se obratila potresnim rečima (VIDEO)\n29. 01. 2022. u 18:57\nPREMINULA JE MOJA PRVA SUPRUGA: Predsednik Vučić objavio tužnu vest\n29. 01. 2022. u 19:41\nSava Knežević nadrilekar suđenje nadrilekar Sava Knežević


Prosto ručni punjivi ventilator beli | ePonuda.com\nProsto ručni punjivi ventilator beli cene\nod 705,00 do 1.009,00 din\nEPonuda nije internet prodavnica već Vam omogućava da brzo i lako nađete Prosto ručni punjivi ventilator beli po najjeftinijoj ceni. Naš cilj je da kupci budu što bolje informisani o ponudi Prosto ručni punjivi ventilator beli na tržištu Srbije. Vrlo lako nalazite željeni proizvod za kategoriju Ventilatori cene, ne morate da lutate od sajta do sajta za Prosto Ventilatori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Prosto ručni punjivi ventilator beli sa PRODAVCEM. EPonuda ne može da garantuje potpunu tačnost specifikacije i slika za Prosto ručni punjivi ventilator beli. Pre kupovine, podatke za Prosto ručni punjivi ventilator beli proverite na sajtu PROIZVOĐAČA.


Delegacija Ambasade Francuske u poseti Palanci\nPrijem i sastanak sa rukovodstvom opštine i predstavnicima kulturnih i obrazopvnih ustanova\nUdruženje ratnih dobrovoljaca, njihovih potomaka i poštovalaca 1912-1918. godine, iz Palanke, neguje uspešnu saradnju sa francuskim institucijama u Srbiji. Saradnja je rezultirala postavljanjem spomen obeležja u parku kod OŠ HIM, koje simbolizuje savezništvo u Prvom svetskom ratu.\nNovi korak u intenziviranju i radu na konkretnim projektima, predstavlja poseta delegacije Ambasade Francuske, Palanci. Naime, Smederevsku Palanku su posetili potpukovnik Philippe Delsol, izaslanik odbrane pri ambasadi Republike Francuske u Beogradu, i Jean-Baptiste Cuzine, direktor Francuskog kulturnog Instituta.\nNjih su, u svom kabinetu, dočekali predsednik opštine Smederevska Palanka, Toplica Pintorović i zamenik predsednika opštine Milica Despotović.\nTom prilikom predstavnici ambasade Republike Francuske u Beogradu i Francuskog kulturnog Instituta, održali su radni sastanak sa predstavnicima kulturnih i obrazovnih ustanova sa teritorije opštine Smederevska Palanka.\nCiljevi posete su uspostavljanje i razmenjivanje ideja o mogućnostima saradnje i predstavljanje kulturnih i obrazovnih projekata.


Premijer Koštunica otvorio juče Prvu sednicu borda guvernera Evropske banke za obnovu i razvoj\nPouzdani poslovni uslovi najvažniji cilj Vlade\nEvropska komisija zaključila je da su "Srbija i Crna Gora postigla kritičnu masu reformi na osnovu koje je postala sposobna da pregovara sa EU o Sporazumu o stabilizaciji i pridruživanju", naveo je predsednik srpske Vlade\nBEOGRAD - Premijer Srbije Vojislav Koštunica izjavio je juče otvarajući Prvu sednicu borda guvernera Evropske banke za obnovu i razvoj, da je cilj Vlade Srbije da stvori uslove za otvaranje novih radnih mesta i profitabilno poslovanje, nastavak reformi bankarskog sistema i razvoj finansijskog tržišta. "Činimo sve da uvedemo još veću odgovornost i javnost u radu i da obezbedimo punu stabilnost institucija", rekao je Koštunica u Centru "Sava" na godišnjoj skupštini ove banke.\nPremijer je istakao da u prilog tome govori zaključak koji je objavila Evropska komisija, u kojem se navodi da je "Srbija i Crna Gora postigla kritičnu masu reformi na osnovu koje je postala sposobna da pregovara sa Evropskom unijom o Sporazumu o stabilizaciji i pridruživanju". On je napomenuo da je podrška stigla i od OECD-a, koji je ocenio da je u 2004. godini SCG imala najuspešnije reforme pravnog sistema u celom regionu. Govoreći o ekonomskoj politici Srbije, Koštunica je stranim gostima pružio uveravanje da je najvažniji cilj Vlade da stvori poslovno okruženje, koje im je poznato i za njih pouzdano, što znači da bude pre svega liberalno, i politički i pravno stabilno.\nA ministar finansija Mlađan Dinkić, ujedno i guverner u EBRD-u, otvorio je juče plenarnu sednicu Biznis foruma Godišnje skupštine te evropske banke. Dinkić je pozvao strane investitore da ulažu u SCG. "Hoćemo da vam otkrijemo novo lice Srbije i celog regiona. U ovaj region vredi ulagati, jer sve zemlje jugoistočne Evrope imaju sporazume o slobodnoj trgovini. Investiranjem u SCG dolazite na bescarinsko tržište od 55 miliona stanovnika", poručio je on ulagačima.\nProdaja osiguravajućih kuća\nGuverner NBS Radovan Jelašić istakao je da će za dva dana početi prodaja državnog udela u još dve srpske banke. "Mnogo smo postigli u bankarskom sektoru, što ne znači da nema više izazova, pogotovo u nadzoru osiguravajućih kuća", kazao je guverner NBS i dodao da će se uskoro krenuti sa privatizacijom dve velike državne osiguravajuće kompanije u Srbiji.\nSpremni za rešavanje Kosmeta\nPremijer je istakao da je Srbija "spremna za rešenje" pitanja Kosova i Metohije koja su zasnovana na kompromisu i na evropskim i međunarodnim demokratskim načelima. To su načela "koja bezrezervno štite teritorijalni integritet i suverenitet svih država. Koštunica je, kako prenosi Beta, izrazio uverenje da je to jedini put za rešavanje svih sporova, uključujući i pronalaženje trajnog i stabilnog rešenja za Kosovo i Metohiju.\nMiša Gleni, novinar i istoričar, poručio je poslovnim ljudima kojih, sa državnicima, guvernerima i investitorima u Centru "Sava" ima oko 3.000, da je percepcija o JIE koju pružaju mediji dosta lošija od stvarnog stanja. "Poslovni ljudi imaju jasniju sliku o Srbiji, a ona je bolja od one koja se predstavlja", dodao je Gleni.\nKoordinator Pakta za JIE Erhard Busek ocenio je da u ovom regionu postoji nekoliko otvorenih političkih pitanja. "To je Kosmet, zatim pitanje saradnje s Hagom, kao i unutrašnji odnosi Srbije i Crne Gore. Za sada je najproblematičnije pitanje Kosmeta, koje se u velikoj meri može rešiti većim prilivom investicija. Ulaganja su potrebne celom regionu", naglasio je Busek.\nKomesar za ekonomska i monetarna pitanja Hoakin Almunija rekao je da uvidom u podatke o zemljama regiona, stiče utisak da su makroekonomski pokazatelje dobri. "Problem predstavlja nizak nivo "grinfild" investicija i veliki spoljnotrgovinski deficit. Najvažnija stvar za sve zemlje regiona je izgradnja institucija, usklađivanje zakona sa onima u EU i njihovo striktno poštovanje", istakao je Almunija.\nDimitros Papaleksopulos, direktor "Titan cementa" naveo je da nedovoljno dobri zakoni, neizgrađene institucije, zatim velika korupcija i nestabilna politička situacija, predstavljaju problem za nove investicije. Potrebne su i duboke strukturne reforme u celom regionu, kako bi se on bez potresa integrisao u EU. Ekonomski rast i dalje zavisi od političkih dešavanja, dodao je Papaleksopulos.\nPredstavnik Svetske banke Šigeo Kacu istakao je da su najveći problemi SCG veliki javni dug, spoljnotrgovinski deficit i nedovoljna direktna strana ulaganja. On je upozorio da što je veći javni sektor, to je veća opasnost da će privatni biti ugrožen.\nNakon završetka sednice Biznis foruma, potpredsednik Vlade Miroljub Labus i ministar finansija Crne Gore Igor Lukšić predstavili su investitorima mogućnosti za ulaganje u državnu zajednicu.\nNjihovom izlaganju prethodilo je obraćanje direktora EBRD-a za jugoistočnu Evropu Olivija Dekampa, koji je istakao da je u proteklih pet godina ta banka u SCG uložila više od 800 miliona evra i da su iskustva veoma pozitivna. "Rizik za ulaganje u SCG je mnogo manji nego što se obično misli. Međutim, Srbija zaostaje u donošenju zakona koji regulišu konkurenciju. Velike kompanije, a naročito male, imaju problem sa dobijanjem prava vlasništva nad zemljištem. Takođe, registracija firmi traje dugo, što otežava posao investitorima", dodao je Dekamp.\nUstav do kraja godine\nLabus je, promovišući Srbiju, istakao da će do kraja godine biti donet novi ustav. Na osnovu novog ustava, zemljište će se naći na tržištu, što znači da će investitori moći da budu vlasnici zemljišta na kome grade, istakao je on. On je, govoreći o bankarskom sektoru, naglasio da je taj deo privrede sada najatraktivniji i da je eventualni ulazak banaka sada skuplji. "Srbija se sada nalazi u drugoj fazi tranzicije i u njoj će biti privatizovana tri uska grla - energetski, telekomunikacioni i sektor naftne privrede. To su sektori u koje sada možete da ulažete, jer tu leži veliki potencijal", naglasio je on.\nLukšić je predstavio makroekonomske pokazatelje Crne Gore i naglasio da će vlada te republike smanjiti troškove administracije i uvesti proporcijalni porez na dohodak. "U Crnoj Gori predstoji privatizacija duvanske industrije, pa pozivam investitore da obrate pažnju", rekao je Lukšić.\nPredsednik Upravnog odbora Rajfajzen banke, Boško Kostić, izjavio je da je ulazak te banke na tržište još jedna uspešna priča koju će nastaviti da podržava EBRD i EIB.\nNova strategije EBRD-a iduće godine\nPredsednik EBRD-a Žan Limijer najavio je juče novu strategiju za korišćenje kapitala te banke u narednom petogodišnjem periodu, koja će biti usvojena naredne godine. Limijer je rekao da će se prioritetni program banke kretati sve dalje prema istoku i jugu, a banka mora da pronađe novi model rada, koji će biti prilagođen ekonomskim i političkim promenama u svetu, prenosi Tanjug. Činjenicu da se godišnja skupština EBRD-a održava u Beogradu, Limijer je objasnio velikim napretkom zemalja regiona jugoistočne Evrope u kojima je planska ekonomija zamenjena tržišnom.\nPredsedavajući borda guvernera Karl Hainc Graser je ocenio da se na razvoj Balkana može gledati s optimizmom, ali da će uspeh zavisiti od reformi koje će ostvariti svaka pojedinačna zemlja. Graser je naglasio da su u tom procesu posebno važni stalni napori na izgradnji institucija i iskorenjivanju korupcije, a EBRD će posebno podržati regionalne projekte u oblasti energetike, razvoje infrastrukture i malih i srednjih preduzeća.\nI. Krasnić - agencije\nFrancuska Kredi Agrikol banka dokapitalizovala Meridijan banku